Analisis Teknikal GBP/AUD – Timeframe H1 – 6/9/2018

Kejutan berlaku pada sesi pasaran New York semalam apabila nilai matawang GBP melonjak naik dan menguat berbanding matawang utama yang lain. Hal ini dikaitkan dengan laporan Bloomberg semalam yang menyatakan UK dan Jerman masing-masing bersedia untuk menggugurkan tuntutan-tuntutan utama bagi memudahkan perjanjian Brexit terlaksana.
Pelabur melihat situasi tersebut sebagai petanda yang positif buat GBP sekaligus melonjakkan semula nilai matawang GBP yang beberapa minggu sebelum ini didagangkan lemah. Tambahan lagi, data perkhidmatan PMI mencatatkan bacaan yang baik dari jangkaan sebelum ini memberi sedikit faktor tambahan untuk pengukuhan GBP buat masa ini.
Sementara itu, matawang Aussie masih lagi didagangkan lemah sejak semalam dimana pasaran masih lagi belum memihak kepada matawang tersebut. Baru-baru ini, AUD mengalami kejatuhan nilai setelah kadar hutang perumahan dinaikkan sebanyak 0.14% oleh bank-bank di Australia sekaligus menjangkakan tiada kenaikan kadar faedah oleh Reserve Bank of Australia (RBA) dan mengurangkan lagi keyakinan terhadap para pelabur.
 Di samping itu juga, AUD masih terkesan dengan krisis perang dagang di antara Amerika Syarikat dan China ekoran siri berbalas tarif dilihat masih belum menemukan jalan penyelesaian yang baik bagi kedua-dua ekonomi besar dunia itu.
Secara teknikal, pergerakan harga bagi pasangan matawang GBP/AUD dilihat agak mendatar sejak Isnin lalu dan bergerak di sekitar zon support 1.78300. Pada sesi pasaran Asia semalam juga, harga turut didagangkan perlahan ekoran kedua-dua matawang GBP dan AUD masih dilihat melemah dalam pasaran.
Namun, harga terus melonjak tinggi ke paras harga 1.80700 selepas pengukuhan nilai GBP semalam atas faktor rundingan Brexit yang dilihat kembali positif. Harga dilihat kembali membuat penurunan semula ke paras zon harga 1.79400 dan pergerakan harga mula perlahan sehingga sesi pasaran Asia dibuka hari ini. Harga semasa bergerak di sekitar paras 1.79930 setakat jam 3.40 petang.
Harga sepertinya ingin menguji kembali paras resistance 1.80500 yang tidak berjaya ditembusi (breakout) semalam semasa GBP membuat lonjakan namun jika paras tersebut berjaya ditembusi (breakout), paras resistance yang dijangka akan menjadi tumpuan adalah pada paras 1.82000 dan seterusnya di 1.83200. Sebaliknya, jika berlaku penurunan harga, harga dilihat bakal menguji paras support 1.78300 dan jika berjaya menembusinya (breakout), paras support 1.76900 dan 1.75200 dilihat sebagai paras-paras penurunan yang berpotensi untuk dicapai. Terus ikuti perkembangan runding Brexit dan perang dagang bagi memantau pergerakan harga bagi GBP/AUD.
Paras support: 1.78116, 1.76880, 1.75536.
Paras resistance: 1.80696, 1.82040, 1.83276.


Adakah US Akan Bersetuju Dengan Tawaran China Ini Bagi Mengurangkan Defisit Perdagangan?

China telah menawarkan kepada presiden Donald Trump sebuah pajek yang mencadangkan pembelian barangan US dan beberapa lagi ukuran yang bertujuan untuk mengurangkan defisit perdagagnan US dengan China sehingga $200 billion setahun.
Tawaran tersebut ditawarkan pada hari rundingan 2 hari berkenaan perdagangan US-China di Washington yang bermotifkan untuk menyelesaikan ancaman tarif antara 2 negara ekonomi besar. Namun senarai tersebut tidak menyatakan secara jelas bagaimana jumlah nilai tersebut di tentukan.
Terdapat sumber yang mengatakan bahawa pembuat kapal terbang Boeing Co akan menjadi syarikat utama yang mendapat faedah jika Trump menerimanya. Boeing merupakan pengeksport terbesar US dan telah menjual suku kapal terbang kepada pengguna China.
Dalam masa yang sama terdapat sumber yang juga mengatakan bahawa pajek tersebut mungkin memasukkan beberapa penghapusan dalam tarif China yang bernilai $4 billion.
 Namun untuk mencapai pengurangan $200 billion defisit perdagangan US-China memerlukan perubahan yang besar dalam komposisi perdagangan US-China berikutan defisit pada tahun lepas adalah sebanyak $375 billion.
2 barangan eksport terbesar US ke China ialah kapal terbang iaitu $16 billion pada tahun lepas dan kacang soya sebanyak $12 billion.
Trump telah berjumpa dengan deligasi China, Lieu He pada hari Khamis namun belum ada apa-apa kenyataan daripada Rumah Putih.
Pada hari Khamis, Trump telah mengkritik China kerana menjadi perosak perdagangan dengan US, tetapi dalam masa yang sama beliau akan berunding tentang hal ini.


Apa Jadi Pada Pasaran Menjelang Penghujung Minggu?

Dolar greenback terus memperpanjangkan pengukuhannya di paras tertinggi sejak Julai 2020 selepas disokong oleh data pertumbuhan ekonomi Amerika Syarikat yang sangat memberangsangkan pada suku keempat 2021.
Menurut data terbaharu yang diterbitkan oleh Jabatan Perdagangan, anggaran awal untuk Keluaran Dalam Negara Kasar (KDNK) AS meningkat sebanyak 6.9%, jauh lebih baik dari jangkaan pertumbuhan 5.3% dan berkembang daripada 2.3% pada suku sebelumnya.
Peningkatan ini merupakan pertumbuhan paling kukuh dalam tempoh lima suku sebelumnya, sekali gus membuktikan ekonomi AS lebih berdaya tahan daripada dijangkakan.
Ketika penulisan, indeks dolar yang mengukur kekuatan dolar greenback diniagakan meningkat pada 97.23.
 Terdahulu, mata wang gergasi itu telah melonjak tinggi susulan kenyataan hawkish Federal Reserve (Fed) yang memberi indikasi mengenai kenaikan kadar faedah tidak lama lagi bagi mengekang inflasi.
Sejak itu juga, kebanyakan mata wang utama mencatat kejatuhan disebabkan pengukuhan dolar Amerika.
Mata wang euro didagangkan paling rendah sejak Jun 2020, manakala dagangan pound pula suram di tahap terendah empat minggu berbanding US dolar.
Sementara dolar Aussie terus melemah di paras terendah satu bulan dan kiwi susut ke paras terendah terbaharu sejak Oktober 2020.


Greenback Seakan Kehilangan Tenaga Selepas Mendengar Kenyataan Yellen

US Dollar menjunam berbanding Yen dalan sesi Asia pada awal Selasa bertitik tolak daripada ucapan Janet Yellen yang mencadangkan kenaikan kadar yang lebih awal daripada yang dirancang sebelum ini.
USD/JPY menjunam sebanyak 0.20 peratus kepada 110.71, manakala AUD/USD meningkat sebanyak 0.12 peratus kepada 0.7510.
US Dollar Index yang mengukur kekuatan matawang Greenback kali terakhir dinilai pada 100.94.
Janet Yellen bercakap pada Isnin bahawa Fed dikatakan merancang untuk menaikkan kadar secara beransur-ansur bagi mengekalkan guna tenaga penuh dan meletakkan inflasi menghampiri sasaran sebanyak 2 peratus tanpa membiarkan ekonomi menjadi overheat.
Menurut Yellen dalam satu majlis di University of Michigan, ekonomi sedang berada pada tahap yang baik. Ekonomi juga dijangka akan terus berkembang pada tahap yang sederhana.
 Dalam minggu ini juga, National Australia Bank (NAB) dijangka akan mengeluarkan laporan tinjauan perniagaan dan keyakinan perniagaan yang bakal mempengaruhi sentimen buat matawang Aussie.
Semalam, US Dollar merosot berbanding matawang utama yang lain gara-gara ketegangan geopolitik serantau yang terus mempengaruhi sentimen semasa.
Ketegangan ini dijangka berlarutan gara-gara keputusan Korea Utara yang masih ingin meneruskan ujian peluru berpandu.
Beberapa penganalisis pasaran menjangkakan US Dollar akan meneruskan trend menurun, namun memberi amaran bahawa sentimen telah bertambah baik dalam sesi dagangan baru-baru ini.
Sementara itu, Euro meningkat berbanding US Dollar selepas jatuh ke paras terendah dalam tempoh satu bulan menjelang pusingan pertama pilihan raya presiden Perancis pada 23 April nanti.
Siapa Janet Yellen? Kami Sediakan 9 Fakta Menarik Mengenai Beliau Dalam Artikel Ini


Analisis GOLD – Walau Perlahan, Emas Tetap Makin Jatuh Lagi

Harga emas yang menyusut lebih rendah pada Rabu semalam dilihat masih menyambung penurunan ke paras lebih rendah lagi hari ini (Khamis).
US dolar yang masih mengekalkan pengukuhan menjadi faktor terus mendorong harga emas terus alami penyusutan menuju penghujung minggu ini.
Kejatuhan nilai emas dalam pasaran diterjemah pada carta XAU/USD yang mengukur nilai emas berbanding US dolar.
Menjadi keresahan buat pelabur apabila harga mula menjunam di bawah paras 2000.00 pada Selasa lalu.
Penurunan diteruskan mencecah sekitar 1975.00 pada sesi New York semalam namun melantun sedikit sebelum penutup dagangan penghujung sesi sekitar 1980.00.
Pergerakan harga perlahan di sesi Asia pagi ini, namun beralih ke sesi Eropah harga mula memaparkan corak penurunan ke paras terendah terbaru mengatasi dagangan semalam.
Trend kekal bearish dengan pelabur melihat isyarat pergerakan harga yang kekal berada di bawah paras halangan Moving Average 50 (MA50) pada rangka masa 1 jam di carta XAU/USD tersebut.
 Penurunan harga jika melepasi paras 1970.00 dilihat boleh mencecah sehingga ke sekitar 1950.00 yang dilihat akan menjadi zon support terbaru buat harga.
Mencecah ke paras tersebut akan merekodkan paras terendah harga emas untuk tempoh dagangan 6 minggu.
Namun situasi akan berubah sebaliknya jika harga emas mula berpatah arah membuat kenaikan semula.
Paras 2000.00 bakal dicapai semula selepas kenaikan melepasi halangan MA50 akan memberi petunjuk awal perubahan trend buat harga emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Inflasi & Jualan Runcit Australia Melonjak, RBA Dalam Bahaya?

Inflasi bulanan meningkat 7.3% daripada 6.9%
Jualan runcit melonjak 2 kali ganda
Pelabur jangka kenaikan kadar 25 mata asas

Jangkaan untuk kenaikan kadar faedah oleh Reserve Bank of Australia (RBA) kembali meningkat susulan terbitan data inflasi dan jualan runcit lebih kukuh daripada jangkaan.
Penunjuk indeks harga pengguna (CPI) meningkat 7.3% pada November berbanding tahun sebelumnya, melantun daripada 6.9% pada Oktober dan melebihi jangkaan peningkatan 7.2% oleh pasaran.
Sementara itu, jualan runcit pula dilaporkan melonjak sebanyak 1.4% pada bulan November, lebih dua kali ganda daripada ramalan untuk meningkat 0.4%.
 Angka-angka tersebut mendorong dolar Aussie untuk kekal menguat pada paras tertinggi hampir 5 bulan berbanding greenback yang lemah.
Pasaran kini menguatkan jangkaan kenaikan kadar sebanyak 25 mata asas susulan terbitan kedua-dua data itu dengan, kadar utama diramalkan meningkat sekitar 3.9% akhir tahun ini.
Australia biasanya menyediakan data inflasi secara suku tahunan, namun dalam langkah terbaru, Biro Perangkaan Australia (ABS) memperkenalkan bacaan CPI bulanan pada separuh akhir tahun 2022.
Untuk makluman kepada pembaca, bacaan inflasi untuk suku keempat 2022 akan diterbitkan pada 25 Januari.


Trump Beri Tekanan Terhadap Fed – Indeks US Dolar Menunjukkan Pengukuhan

Indeks US dolar greenback berbanding enam matawang utama didagangkan rendah sedikit dan menunjukkan pengukuhan pada paras 96.83 setakat jam 10.00 p.m
Selepas mencatat paras tertinggi 2 hari iaitu pada 97.30, Indeks US dolar menunjukkan penyusutan berikutan komentar Presiden Fed Boston, Eric Rosengren yang menyatakan bahawa tidak ada alasan yang kukuh untuk The Fed mengurangkan kadar Faedah.
Pada hari ini, menerusi laman Twitter beliau, Trump telah menggesa Federal Reserve agar mengurangkan kadar faedah dalam minit mensyuarat minggu hadapan. Trump mengkritik bahawa dengan negara yang hampir tiada inflasi, disisi lain AS seperti diasak untuk kadar faedah yang lebih tinggi dari negara lain hanya disebabkan tindakan Fed yang tidak terpandu.
 Pada ketika ini pasaran menjangkakan kadar faedah akan dikurangkan dalam mesyuarat minggu hadapan walaubagaimanpun sebesar mana pelarasan tersebut masih belum pasti.
Disisi lain, ahli jawatankuasa AS R.Lighthizer dan S.Mnuchin akan melawat China pada minggu hadapan bagi meneruskan rundingan dagangan.
Dalam kalander ekonomi hari ini, Indeks Aktiviti Fed Chicago ialah pada bacaan -0.02 . Tersasar dari jangkaan yang mensasarkan pada 0.10.


US Dolar Mula Pulih – Harga Emas Jatuh Daripada Paras Tertinggi Mingguan

Pasaran Matawang
US dolar mula mengukuh pada hari Jumaat setelah 3 hari berturut-turut mengalami penyusutan. Walaubagaimanapun pengukuhan ini terbatas.
Indeks US dolar yang mengukur kekuatan matawang greenback berbanding matawang lain jatuh sebanyak 0.15% kepada 89.06 setakat jam 10.55 a.m.
Matawang US dolar mula mengukuh pada awal sesi perdagangan Asia berikutan kenyataan membantah kenyataan Menteri Kewangan AS Steven Mnuchin.
 Presiden AS Donald Trump menegaskan bahawa dirinya menginginkan pengukuhan US dolar dan memberi penegasan bahawa US dolar akan terus mengukuh dibawah pimpinan beliau.
Pasaran Komoditi
Harga minyak mentah jatuh pada hari Jumaat berikutan kejatuhan sedikit dalam pasaran matawang US dolar. Selain itu, pasaran menjangkakan fundamental pasaran minyak mentah akan semakin lemah pada masa akan datang.
Harga minyak Brent setakat ini didagangkan di sekitar $70.22 setong. Harga minyak WTI jatuh 0.17% kepada $6542 setong setakat jam10.55 a.m.
Harga emas jatuh dalam sesi dagangan Asia selepas Trump mengeluarkan kenyataan bahawa beliau mahukan US Dolar yang kukuh.


Emas Tertekan Dengan Kombinasi Pengukuhan US Dolar Dan Peningkatan Hasil-Bon

Kombinasi pengukuhan US dolar dan peningkatan hasil bon kerajaan US telah membenam logam berharga emas pada Isnin. Emas jatuh ke paras terendah hampir dua bulan dan dijangka akan menjadi kejatuhan ketiga berturut-turut hari ini.
Pasaran hadapan emas di Comex ketika ini berada di sekitar $1,233.66  setakat pukul 7.53 malam waktu Malaysia.
Kini, US dolar mengukuh dari paras terendah sembilan bulan lalu yang ditunjukkan dalam indeks US dolar. Indeks yang mengukur kekuatan matawang greenback berbanding enam matawang utama yang lain ini berada di sekitar 95.82 naik 0.43% setakat ini.
Petang tadi, data terbaru sektor pembuatan UK yang dikeluarkan pada pukul 4.30 p.m. mencapai paras terendah tiga bulan lalu yang menunjukkan kebimbangan terhadap ekonomi UK dalam suasana rundingan Brexit yang tidak menentu.
 Gbp/Usd ketika ini bergerak di sekitar 1.2951 jatuh 70 pip dari paras 1.3021 yang dicapai pukul 3 p.m.
Minggu lalu US dolar banyak tertekan oleh komen hawkish dari bank-bank pusat utama dunia iaitu ECB, BoC dan BoE. Komen hawkish tersebut telah membawa pengukuhan matawang Euro, Sterling berbanding US dolar.
Peningkatan dalam pasaran ekuiti global juga turut mengurangkan permintaan terhadap logam berharga seperti emas selepas kaunter-kaunter saham minyak dan perbankan melonjak dari paras rendah minggu lalu.
Selain itu, perak juga susut 0.72% yang membawa harga komoditi ini kepada $16.44 setiap ounce.


Analisis Teknikal EUR/USD – Timeframe H4 – 6/2/2018

EUR/USD bearish hampir 100 pips semalam dan telah mencapai ke sekitar harga support terhampir iaitu 1.2350 dan secara teknikalnya, momentum wave masih bullish selagi ia tidak breakout Key Support mingguan 1.2300.
 Dijangkakan jika ia gagal untuk breakout 1.2350, ia berpotensi untuk mulai kembali bullish dan jika breakout, peluang kedua yang boleh diperhatikan seterusnya adalah sekitar harga 1.2300 untuk ‘long’. Target bullish adalah ke sekitar harga 1.2430 atau ke 1.2500.
Walaubagaimanapun, jika ia breakout 1.2300, EUR/USD akan terus bearish pada minggu ini ke sekitar harga lebih rendah iaitu 1.2214.


Laporan Data Perkilangan PMI UK Pada Disember Mencecah Paras Tertinggi 6 Bulan

Matawang Sterling menunjukkan penurunan pada dagangan Rabu setelah membuat kenaikan pada dagangan awal minggu ini berikutan laporan tinjauan pada sektor perkilangan yang kukuh di Britain masih gagal menghilangkan kebimbangan para pelabur terhadap risiko Brexit.
Data sektor perkilangan PMI di Britain pada bulan Disember telah melonjak ke paras tertinggi enam bulan yang lalu iaitu sebanyak 54.2, menaik daripada 53.1 sebelumnya. Pasaran meramalkan data PMI ini lebih rendah daripada bulan November dengan anggaran 52.5.
 Hal ini disebabkan oleh pengukuhan dalam sektor eksport dan kenaikan dalam pesanan barangan yang baru. Menurut Rob Dobson, kenaikan ini dirangsang oleh peningkatan pegangan inventori dan aliran masuk perniagaan baru dalam usaha syarikat-syarikat di Britain untuk persiapan mereka kepada risiko terhadap ketidaktentuan Brexit.
Matawang safe-haven Yen pula mengukuh berbanding Dollar USD pada dagangan Rabu minggu pertama tahun baru ekoran kegelisahan pasaran masih tertumpu ke arah isu penutupan kerajaan Amerika Syarikat serta ketidakstabilan pertumbuhan global. Untuk dagangan yang perlahan pada permulaan 2019, matawang-matawang utama yang lain tidak menunjukkan sebarang perubahan ketara pada pergerakan nilainya, namun Yen terus melonjak ke paras tertinggi tujuh bulan berbanding USD.


Pasaran Panik Sebentar Apabila Kiwi Menjunam Ke Paras Terendah 3 Minggu

Sesi pasaran Asia pagi ini menerbitkan beberapa data penting yang mempengaruhi matawang Asia terutamanya dolar Australia dan New Zealand.
Dagangan dolar AUD kekal lemah setelah data sentimen pengguna tinjauan Westpac mencatatkan bacaan yang mengecewakan dengan angka penurunan lebih rendah kepada -4.1% berbanding penurunan -0.6% bulan sebelumnya.
Penurunan tersebut adalah yang terendah dalam tempoh 2 tahun dengan kemerosotan pada jangkaan ekonomi akan membebankan sokongan terhadap prospek penurunan kadar faedah serta pelepasan cukai.
Namun apa yang mengejutkan pasaran pada sesi Asia hari ini adalah penurunan mendadak dagangan dolar New Zealand sehingga mencecah paras terendah 3 minggu berbanding USD.
Penurunan pada dagangan carta harga NZD/USD mencatatkan 30 pips penurunan dari paras tumpuan 0.66000 mencecah paras terendah sekitar 0.65670 sebelum harga kembali pantul semula 30 pips ke paras terjunan tersebut semula.

 Penjualan agresif matawang Kiwi tersebut menimbulkan sedikit panik sebentar tadi dengan pelabur tertanya-tanya punca penyebab berlakunya situasi tersebut.
Dipercayai faktor mendorong dagangan Kiwi melemah sebentar tadi adalah data ekonomi China yang dikeluarkan apabila data inflasi dan indeks harga pengeluar di China mencatatkan bacaan yang kurang memberangsangkan.
Indeks harga pengguna di China masih kekal seperti jangkaan di paras 2.7% tidak berubah untuk bulan Jun berada pada kadar tertinggi 15 bulan setelah peningkatan pada bulan sebelumnya.
Manakala indeks harga pengeluar pula mencatatkan kadar penurunan ke paras sifar daripada paras 0.6% bulan sebelumnya dan juga lebih rendah berbanding jangkaan penurunan 0.3% oleh pasaran.
Bacaan yang meleset daripada jangkaan tersebut merupakan yang terendah sejak bacaan data yang dikeluarkan pada Ogos 2016.
Umumnya diketahui bahawa China merupakan pasaran eksport utama buat New Zealand dan Australia. Selain Kiwi yang terkesan ekoran data ekonomi di China yang lemah, Aussie juga bakal menerima tempiasnya.


Tepati Ramalan Pasaran, GBP/USD Sambung Terjun 150 Pips!

Setelah memberi isyarat awal untuk mengukuh pada awal minggu, US dolar telah mempamerkan lonjakan yang ketara pada sesi New York semalam yang turut disusuli dengan terbitan data tinjauan bagi sektor pembuatan di Amerika Syarikat (AS) semalam yang memberangsangkan.
Mata wang Pound antara yang jelas terkesan dengan pengukuhan US dolar tersebut sementara kebimbangan terhadap ketidaktentuan Brexit yang muncul semula terus membayangi mata wang Britain itu.
Justeru, pelabur telah menyaksikan penurunan ketara harga pada carta pasangan GBP/USD semalam dengan penurunan harian sekitar 150 pips telah dicatatkan.

Pergerakan harga yang kekal di bawah paras halangan Moving Average 50 (MA50) pada rangka masa 1 jam masih memberi petunjuk untuk pergerakan bearish buat harga di samping harga mencatatkan paras terendah terbaru untuk minggu ini.
Penurunan harga telah kembali semula ke zon RBS (resistance become support) 1.25000 seperti yang dijangkakan penganalisis pasaran, dan sehingga ke penghujung sesi New York dan bersambung ke sesi Asia pagi ini (Khamis), harga masih berlegar perlahan di zon tersebut.
Dengan corak trend bearish yang semakin jelas, penurunan lebih rendah akan dijangkakan untuk menuju pula ke paras 1.24000 menuju dagangan penghujung minggu.
 Malah, sekiranya penurunan lebih rendah masih diteruskan, harga dilihat boleh mencecah ke zon sekitar 1.23000.
Sebaliknya jika harga berjaya pulih membuat kenaikan semula, meningkat semula di atas zon 1.25000 akan mendorong harga menguji rintangan awal pada 1.26000.
Melepasi halangan MA50 akan memberi isyarat untuk harga menyambung semula trend bullish seperti minggu-minggu sebelum ini.
Dan kenaikan lebih tinggi yang diteruskan akan mensasarkan pada ketinggian 1.27000 untuk harga menguji zon rintangan tersebut.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dengan Tidak disangka-sangka, Emas Naik Mendadak Semalam!

Harga emas meningkat lebih tinggi dalam sesi Asia sementara menantikan ucapan penting dari Perdana Menteri British, Theresa May mengenai rundingan Brexit. Dalam masa yang sama, Presiden China, Xi Jinping juga dijadualkan berucap mengenai tinjaun ekonomi global sebelum Trump dilantik secara rasmi Jumaat ini.
Emas di Comex didagang meningkat sebanyak 0.78 peratus kepada $1,205.55 satu troy ounce, manakala silver futures direkod melonjak sebanyak 0.58 peratus.
Semalam, emas meningkat kepada paras tertinggi dalam tempoh lapan minggu kerana kebanyakan pelabur masih menantikan butiran terperinci mengenai pelan Brexit dan perlantikan Trump secara rasmi minggu ini.
 Kebimbangan pelabur kekal berlarutan mengenai “hard Brexit” selepas May mengesahkan akan mencetuskan Article 50 dan memulakan proses keluar secara rasmi pada akhir Mac ini. Namun begitu, sehingga kini beliau gagal menjelaskan dengan lebih terperinci mengenai rundingan yang telah dicapai.
Dalam masa yang sama, pasaran kewangan global akan terus memberikan sepenuh tumpuan kepada perlantikan Trump dan ucapan pertama beliau setelah dilantik. Hal ini demikian kerana para pelabur masih mencari arah tuju yang lebih jelas mengenai dasar ekonomi Trump yang bakal dilaksanakan sejurus selepas Trump memegang tampuk pimpinan Amerika Syarikat.
Ucapan Trump sebelum ini dikatakan mengecewakan pasaran setelah beliau gagal menunjukkan sebarang butiran yang bakal memberikan hala tuju yang jelas mengenai rancangan Presiden tersebut buat AS.
Ucapan Brexit Malam Ini, Pasaran dijangka Bergerak Pantas


Apa Jadi Pada Carta AUD/USD Selepas Terbitan Minit RBA?

Pergerakan harga pada carta pasangan mata wang AUD/USD kekal mendatar selepas pelabur meneliti butiran minit mesyuarat bank pusat Australia yang diterbitkan di awal sesi Asia pagi ini.
Reserve Bank of Australia (RBA) telah meningkatkan kadar faedah 25 mata asas ke paras 2.85% pada mesyuarat polisi di awal November lalu.
Pelabur berkemungkinan sukar melihat arah lebih jelas dengan kenyataan bank pusat terhadap dasar monetari seterusnya yang bersedia untuk menghentikan pengetatan, tetapi berkemungkinan akan menaikkan semula kenaikan kadar bergantung kepada keadaan.
Kebimbangan terhadap lonjakan kos pinjaman turut mengiringi kegusaran terhadap kadar inflasi yang masih tinggi di Australia.
Meneliti carta harga AUD/USD, selepas harga mendatar di zon 0.67000 di awal minggu, corak perlahan tersebut kekal menyambung dagangan pada pagi Selasa ini.
Tiada kesan ketara terhadap dolar Aussie selepas terbitan minit, pergerakan harga dijangka akan terus dipacu oleh perubahan nilai US dolar dalam pasaran.
 Namun, harga masih bergerak dalam trend bullish yang disokong oleh paras sokongan Moving Average 50 (MA50) pada rangka masa 1 jam di carta AUD/USD tersebut.
Jika kenaikan diteruskan, zon 0.67600 bakal diuji sebelum kenaikan lebih tinggi berkemungkinan mencapai sekitar 0.68300 atau 0.69000 untuk catatkan paras ketinggian terbaru 9 minggu.
Sebaliknya, jika harga menjunam semula di bawah zon 0.67000, bakal menjadi petanda awal untuk perubahan trend bearish selepas harga mula bergerak di bawah paras sokongan MA50.
Penurunan lanjut harga dijangka akan menuju ke sekitar 0.65400 untuk menguji zon RBS (resistance become support) tersebut.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Aussie Terus Menyusut, AUD/USD Menjunam Ke Paras Terendah Terbaru Lagi!

Dolar Aussie terus diniagakan merosot pada minggu ini ekoran Australia yang sensitif terhadap ekonomi China sangat terkesan berikutan penularan wabak Coronavirus yang semakin membimbangkan sehingga ke luar China.
Menambahkan lagi tekanan apabila data yang diterbitkan pada sesi Asia pagi ini tidak menyokong dagangan Aussie.
Data yang mengukur jumlah pembinaan yang telah siap di Australia menurun pada kadar 0.3% untuk suku terakhir bagi tahun 2019 meleset berbanding jangkaan meningkat kepada 1%. Ini adalah penurunan bagi suku keenam berturut-turut bagi hasil pembinaan berikutan penurunan dari pelbagai aktiviti yang terlibat.
Tekanan buat dagangan Aussie telah menyaksikan harga telah mencatatkan penurunan ke paras terendah terbaru sejak Mac 2009 pada carta pasangan matawang AUD/USD!
Harga dilihat bergerak mendatar dalam julat 40 pips di atas paras 0.65800 sejak awal minggu ini setelah siri penurunan harga minggu sebelum ini.
Kekal bergerak di bawah paras halangan Moving Average 50 (MA50) pada rangka masa 1 jam pergerakan harga, harga dilihat masih kekal dalam trend bearish.
 Lewat sesi Asia menyaksikan harga berjaya tembusi paras 0.65800 dan turun mencecah paras 0.65700 mencatatkan paras terendah terbaru namun bergelut untuk meneruskan penurunan lebih rendah.
Penurunan harga yang terhad juga berkemungkinan faktor data keyakinan pengguna Amerika Syarikat yang diterbitkan semalam di mana gagal menyokong pengukuhan US dolar. Data jualan rumah baru A.S pada malam ini akan jadi tumpuan.
Penurunan lebih rendah akan terus mencatatkan paras terendah terbaru 11 tahun pada carta AUD/USD.
Pelabur juga akan terus mengikuti perkembangan wabak COVID-19 dan tindakan dari China untuk menangani masalah ini. Sebarang perkembangan terbaru dijangka akan mempengaruhi dagangan Aussie.
Lihat gambar carta pasangan matawang AUD/USD di bawah untuk rujukan analisis teknikal anda.


Kenapa USD Jatuh Walaupun Fed Sudah Umum ‘Tapering’?

Pengumuman Federal Reserve (Fed) untuk mengurangkan pembelian bon nampaknya gagal merangsang US dolar untuk bergerak lebih tinggi, tetapi sebaliknya matawang gergasi itu mempamerkan penyusutan sebaik sahaja ia diumumkan.
Secara umumnya, tiada yang mengejutkan daripada pengumuman Fed memandangkan pelabur telah menjangkakan lebih awal bahawa bank pusat AS akan mula mengurangkan pembelian bon sebanyak $15 bilion sebulan.
Malah, kenyataan Pengerusi Jerome Powell mengenai tekanan inflasi semasa dan kenaikan kadar faedah juga tidak menerujakan pelabur untuk meningkatkan pembelian matawang dolar greenback.
Sebaliknya, pasaran saham AS menyambut baik kenyataan Fed yang mengatakan bahawa pemulihan ekonomi bertambah baik dan disebabkan itu mereka mengambil keputusan untuk mula membuat pengurangan rangsangan.
 Hasil perbendaharaan AS 10 tahun juga memberi reaksi berbeza daripada US dolar, dengan meningkat lebih tinggi ke tahap 1.60% susulan pengumuman tersebut.
Bagaimanapun, terdapat faktor lain yang boleh menyokong raja matawang itu pada sesi dagangan hari ini iaitu bacaan data pekerjaan ADP sektor swasta AS dan aktiviti sektor perkhidmatan yang lebih kukuh pada bulan Oktober.
Bacaan yang kukuh ini akan diteliti dan dijadikan petunjuk oleh para pelabur menjelang penerbitan laporan pekerjaan NFP pada hari Jumaat.
Ketika penulisan, indeks dolar yang mengukur kekuatan dolar greenback berbanding sekumpulan matawang utama diniagakan sedikit berubah pada 93.88.
Tumpuan pelabur seterusnya beralih kepada mesyuarat polisi Bank Pusat England (BOE) pada malam ini yang dijangka akan menaikkan kadar faedah. Sekiranya bank pusat gagal memberi indikasi mengenai kenaikan kadar, ia berpotensi memberi impak besar kepada matawang pound.


Data Kukuh, Fed Hawkish! USD Makin Power

Dolar Amerika mengukuhkan kedudukan sebagai juara berbanding pesaing mata wang utama yang lain setelah disokong oleh Federal Reserve (Fed) dan data ekonomi Amerika Syarikat yang kukuh.
Menurut laporan minit mesyuarat FOMC yang dikeluarkan awal pagi tadi, beberapa penggubal dasar Fed bersedia untuk mempercepatkan pengurangan program pembelian bon jika inflasi terus meninggi dan bergerak lebih cepat untuk menaikkan kadar faedah.
Sementara itu, data indeks harga perbelanjaan penggunaan peribadi teras (PCE), meningkat kepada 4.1% pada Oktober, bersesuaian dengan ramalan pasaran. Data lain pada sesi sebelum ini juga menunjukkan bahawa jumlah tuntutan pengangguran AS jatuh ke paras terendah sejak 1969 pada minggu lalu.
 Bagaimanapun, bacaan data pertumbuhan ekonomi AS dicatatkan sedikit perlahan daripada dijangkakan, tetapi meningkat daripada bacaan yang dianggarkan sebelum ini untuk suku ketiga.
Namun, US dolar tetap kukuh dengan jangkaan pengetatan dasar yang lebih cepat daripada bank pusat, membawa indeks dolar menguat di paras tertinggi 16 bulan pada 96.80 ketika sesi Asia.
Dalam pada itu, mata wang euro terus dihimpit tekanan daripada US dolar yang kuat dan pendirian Bank Pusat Eropah (ECB) yang dovish. Menurut tinjauan Ifo, indeks iklim perniagaan menunjukkan penguncupan pada November, yang menandakan penurunan untuk bulan kelima berturut-turut.
Mata wang yen Jepun pula menderita di paras terendah 4 setengah tahun, terkesan oleh US dolar yang kuat dan hasil bon AS 10 tahun yang lebih tinggi.


Stok Minyak Mentah US Berkurangan Sehingga 10 Juta Tong Minggu Lalu

Data simpanan terakhir daripada Institusi Potroleum Amerika (API) pada 19 Julai minggu lepas dilaporkan berkurangan 10.23 juta tong selepas kenaikan 1.63 juta tong minggu lepas.
Berdasarkan laporan minggu lepas, pengurangan terhadap penghasilan minyak di jangka akan berterusan pada minggu ini kepada 3 juta tong lagi.
Laporan daripada EIA, mensasarkan peningkatan minyak mentah US ke paras purata 9.3 juta sehari, 0.5 juta lebih berbanding tahun lepas. Mereka turut menjangka, penghasilan minyak mentah bagi tahun 2018 akan mencapai purata 9.9 juta tong sehari.
 Keyakinan terhadap pasaran bekalan minyak mentah Amerika meningkat dan di jangka akan memberi kesan yang baik berikutan kadar pengimbangan yang positif.
Harga minyak meneruskan peningkatannya semalam selepas pengumuman Arab Saudi berkenaan pemotongan pengeluaran eksport minyak Ogos ini. Nigeria turut bersama membantu mengimbangi pasaran minyak dengan menghadkan pengeluaran mereka kepada 1.8 juta tong sehari,
Data bekalan daripada Pentadbiran Informasi Tenaga (EIA) hari (Rabu) ini di jangka akan memberi kesan kepada harga pasaran minyak minggu ini. Laporan mengenai paras pengeluaran akan menjadi tumpuan utama berikutan pasaran di jangka akan cuba melambatkan pertumbuhan pengeluaran.


Eksport Amerika ke China Jatuh 17.1% Pada April

Industri perdagangan di Amerika Syarikat pada bulan April apabila merekodkan defisit perdagangan yang semakin berkurangan dalam data imbangan perdagangan (trade balance) yang dikeluarkan pada Rabu. Defisit perdagangan mencecah paras terendah tujuh bulan yang lalu dengan peningkatan eksport ke paras tertinggi.
Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade defisit (defisit dagangan).
Jabatan perdagangan berkata defisit berkurangan ke paras $46.2 billion iaitu yang terendah sejak September. Jangkaan pasaran untuk data kali ini adalah defisit sebanyak $49 billion.
Eksport barangan dan perkhidmatan meningkat 0.3% ke paras $211.2 billion, walaubagaimanapun eksport ke China susut 17.1% pada April. Import pula merosot 0.2% kepada $257.4 billion di mana import dari China kekal pada tempoh sama.
 Kejatuhan eksport ke China dilihat satu petanda buruk yang berpotensi disebabkan ketegangan antara kedua kuasa ekonomi itu. Hal ini telah menyebabkan US dollar melemah selepas data ini dikeluarkan.
Imbangan Perdagangan Kanada Semakin Baik
Eksport Kanada meningkat ke paras tertinggi pada April walaupun dengan ketidaktentuan perdagangan global yang dibawa oleh Amerika Syarikat. Kanada berjaya mengurangkan defisit perdagangan ke paras terendah enam bulan yang lalu.
Defisit jatuh ke paras C$1.90 billion dari C$3.93 billion pada Mac.


Analisis Teknikal GBPJPY – Timeframe H1 – 10/8/2018

Tekanan terus dirasai bagi matawang GBP berikutan isu Brexit yang berlarutan serta laporan PMI perkhidmatan yang merosot. GBPJPY dilihat terus membuat penurunan melepasi paras harga semalam juga didorong oleh matawang JPY yang menguat.
Permintaan JPY yang meningkat disebabkan faktor kelemahan USD serta jangkaan data indeks harga pengguna yang lemah pada malam ini. Tambahan itu, kekuatan JPY juga disokong oleh data KDNK(GDP) yang baik pada pagi ini.
 GBPJPY menyambung penurunan sejak sesi pasaran Asia pagi ini sehingga ke paras terendah sekitar 1.4104 sebelum dilihat membuat sedikit kenaikan setakat jam 5.30 petang ini. Harga menembusi (breakout) pada paras 142.340 iaitu paras terendah yang dicapai semalam sebelum membuat penurunan sehingga lebih 100pips.
Jika harga berjaya menembusi paras support 141.57, harga berpotensi untuk turun lebih rendah sehinga mencapai paras 140.500 atau lebih rendah lagi jika pasaran kekal dalam sentimen risk-off.
Paras support: 141.967, 141.572, 140.817.
Paras resistance: 143.117, 143.872, 144.267.


Ini Faktor Yang Mendorong Harga Minyak Susut

Harga minyak sedikit susut di tengah-tengah kebimbangan terhadap penularan varian Delta Covid-19 yang semakin meluas akan memperlahankan pemulihan dalam permintaan bahan bakar global.
Wabak varian Delta, terus merebak dengan cepat di Asia dan Eropah sehingga memaksa beberapa langkah sekatan tambahan dilaksanakan untuk membendung penularan.
Ini menyebabkan harapan pasaran untuk melihat permintaan meningkat pada musim panas menjadi goyah.
 Sepanyol dan Portugal, destinasi percutian musim panas kegemaran bagi rakyat Eropah, mengenakan sekatan baru kepada warga Britain yang tidak divaksinasi pada hari Isnin, sementara 80% penduduk Australia menghadapi sekatan yang lebih ketat selepas Perth mengumumkan penutupan selama empat hari.
Sementara itu, pertemuan anggota Pertubuhan Negara-negara Pengeksport Petroleum (OPEC) dan sekutunya, OPEC+ pada 1 Julai turut mempengaruhi sentimen dalam pasaran minyak mentah.
Menjelang pertemuan, OPEC telah mengeluarkan ramalan yang menunjukkan penurunan dalam bekalan minyak pada bulan Ogos dan sehingga akhir tahun 2021. Ini menandakan bahawa kumpulan itu mempunyai ruang untuk meningkatkan pengeluaran pada pertemuan minggu ini.
Niaga hadapan minyak mentah Brent diniagakan di sekitar harga $74 setong pada awal sesi Eropah, sementara WTI Amerika Syarikat pula diperdagangkan susut pada $72 setong.


Sepandai-pandai EUR/USD Melompat, Jatuh Jua Ke Paras 1.2000

Menjelang laporan data pekerjaan NFP Amerika Syarikat (AS) pada Jumaat, US dolar telah mempamerkan pengukuhan ke paras tertinggi 2 bulan berbanding Euro dan juga Yen.
Keyakinan pelabur terhadap pemulihan ekonomi AS masih didukung oleh harapan pakej rangsangan ekonomi di bawah pemerintahan Presiden yang baru.
Senator Demokrat bertekad untuk pakej bantuan dilancarkan segara walaupun tanpa sokongan pihak Republik yang sebelum ini mahukan penilaian semula pakej dengan nilai yang lebih rendah.
Pada carta harga pasangan mata wang EUR/USD, harga kekal menyambung corak penurunan di awal minggu.
Mata wang Euro gagal mengatasi pengukuhan US dolar walaupun data-data ekonomi zon Eropah yang diterbitkan dilihat positif.
Harga susut sehingga ke zon support tumpuan 1.20000 sebelum dagangan sesi New York ditutup sedikit tinggi semula.
Harga kekal bergerak di bawah paras halangan Moving Average 50 (MA50) pada rangka masa 1 jam yang menunjukkan trend bearish buat EUR/USD.
 Bersambung pada dagangan sesi Asia pagi ini (Khamis), harga menguji semula halangan MA50 tersebut dengan jangkaan harga akan menyambung semula penurunan.
Penurunan harga akan kembali menguji zon support 1.20000 untuk terus merekodkan paras terendah terbaru 9 minggu.
Seterusnya paras sekitar 1.90000 akan menjadi tumpuan terbaru harga jika sentimen pasaran terus mendorong penurunan lebih rendah harga.
Sebaliknya jika harga berjaya melonjak semula, paras SBR (support become resistance) 1.20550 dan 1.20900 akan diuji untuk pergerakan ke paras lebih tinggi harga.
Pelabur akan berwaspada menjelang laporan data pekerjaan NFP yang bakal memberi impak lebih menarik untuk dagangan penghujung minggu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/JPY Papar Corak ‘Bearish’ Minggu Ini Menuju ¥140.00

Pergerakan harga pada carta pasangan mata wang EUR/JPY papar corak lebih ‘bearish’ pada minggu ini dengan mata wang Euro kekalkan prestasi suram.
Jika diteliti berdasarkan faktor dasar bank pusat, Presiden European Central Bank (ECB) terus mengulangi bahawa dalam usaha untuk menurunkan kadar inflasi yang tinggi, bank pusat perlu meneruskan pengetatan dasar monetari.
Namun, situasi tersebut gagal untuk menyuntik kekuatan buat mata wang Euro yang terus mempamerkan prestasi lemah sehingga ke penghujung minggu.
Sementara, mata wang Yen pula dilihat bergerak lebih baik berbanding Euro yang melemah, namun sentimen pasaran yang tak menentu boleh menambah risiko terhadap mata wang safe-haven tersebut.
Jika diperhatikan pada pergerakan di carta EUR/JPY, paras 145.00 menjadi rintangan untuk harga meneruskan kenaikan lebih tinggi.
Pada awal minggu harga susut menguji paras sokongan pada 143.00 sebelum melantun kembali menuju zon 145.00.
Namun, penurunan berlaku semula dan melepasi 145.00 dan menghampiri penutup dagangan minggu ini ke paras sekitar 142.00.
 Penurunan lebih rendah dijangka boleh berlaku di sesi terakhir dagangan minggu ini ketika seluruh tumpuan ke arah laporan data pekerjaan NFP Amerika Syarikat (AS).
Penurunan selanjutnya harga dijangka akan menguji zon 141.00 terlebih dahulu sebelum menuju pula ke paras tumpuan 140.00.
Namun, jika harga berjaya melantun semula, rintangan awal pada 143.00 akan diuji sebelum isyarat perubahan trend bullish dinilai.
Sasaran kenaikan akan kembali paras rintangan 145.00 semula yang telah diuji di awal minggu.
Lihat gambar carta pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Berpotensi Cecah 200 Pips Penurunan Jika Breakout Support 1.30000

Dagangan Sterling pada penghujung minggu lalu merosot dengan melihatkan pergerakan harga GBP berbanding USD membuat penurunan menguji paras support 1.30000 pada Jumaat.
Perkembangan semasa bagi isu Brexit, Perdana Menteri Theresa May memohon Brussels untuk menangguhkan tarikh akhir Brexit sehingga 30 Jun untuk tempoh persediaan menghadapi pengunduran Britain dari Kesatuan Eropah.
Pesuruhjaya Eropah, Pierre Moscovici telah meyakinkan bahawa UK tidak akan meninggalkan Kesatuan Eropah tanpa sebarang perjanjian pada 12 April. Laporan ini sedikit mengurangkan ketegangan yang melanda pada isu Brexit dan menyokong dagangan Sterling untuk permulaan dagangan minggu ini.
Pengundi di Britain juga mendesak mahukan pemimpin yang lebih meyakinkan bagi menyelesaikan krisis Brexit yang berlarutan tiga tahun dan berita ini bakal menggugat kedudukan Theresa May.
Sementara USD masih didagangkan positif selepas laporan data pekerjaan NFP pada Jumaat lalu mencatatkan angka yang meningkat pada pertambahan pekerjaan bagi bulan Mac.
Namun, bacaan laporan tersebut agak bercampur berikutan data purata pendapatan di Amerika Syarikat mencatatkan penurunan.
Pada minggu ini, tumpuan pada matawang USD terarah kepada data inflasi di Amerika Syarikat serta minit mesyuarat FOMC.
 Dilihat pergerakan harga pada chart GBP/USD, harga telah membuat kenaikan dari paras support 1.30000 yang diuji pada penghujung dagangan minggu lalu selepas harga gagal tembusi paras tersebut.
Harga dilihat berlegar di sekitar paras Magic Pivot 1.3047 pada indicator Moshed Magic Line hari ini. Jika Sterling didagangkan meningkat, harga bakal meneruskan kenaikan menuju ke paras sekitar resistance 1.32000 yang gagal ditembusi minggu lalu dengan mencatatkan sekitar 150 pips pergerakan harga.
Namun, jika harga membuat penurunan semula, paras support 1.3000 bakal diuji kembali dan jika paras tersebut berjaya ditembusi, penurunan harga boleh mencecah sehingga ke paras sekitar support 1.2838 (MagicS3) pada indicator Moshed Magic Line dengan potensi sekitar 200 pips penurunan.
Lihat gambar chart pasangan matawang GBP/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dagangan.

Paras support: 1.2973, 1.2912, 1.2838.
Paras resistance: 1.3108, 1.3182, 1.3243.


USD/JPY Pamer Penurunan Selepas Gagal Lepasi Resistance 109.700

Meneliti pergerakan harga pada carta pasangan matawang USD/JPY memberikan isyarat peningkatan risiko sentimen pasaran dengan penyusutan pada dagangan US dolar sementara matawang safe-haven Yen lebih mengukuh.
Pada pergerakan semalam, harga bergerak mendatar pada sesi Asia selepas mesyuarat dasar monetari bank pusat Jepun mengekalkan kadar faedah yang rendah di paras -0.10% dan harga terus perlahan pada sesi Eropah.
Namun, penurunan harga dipamerkan pada sesi New York semalam ke paras 109.200 menguji zon RBS (resistance become support) tersebut namun harga gagal turun ke paras lebih rendah sebelum pantul semula.
Bersambung pada dagangan hari ini, sesi Asia menyaksikan harga bergerak perlahan dan masih berada di bawah garisan halangan Moving Average (MA50) pada rangka masa 1 jam pergerakan harga. Ini masih memberikan isyarat trend bearish pada carta USD/JPY.
Data pertumbuhan GDP suku ketiga, perbelanjaan pengguna serta sentimen keyakinan pengguna Amerika Syarikat akan mempengaruhi dagangan US dolar pada sesi New York malam nanti.
Kenaikan harga dilihat akan menguji paras 109.500 sebelum menuju zon resistance pada ketinggian 109.700 sebelum ini. Paras tersebut telah diuji beberapa kali sejak dagangan minggu lalu.
 Namun jika harga meneruskan penurunan semalam, harga bakal menembusi zon RBS 109.200 yang menjadi paras terendah harian semalam sebelum harga menuju ke paras tumpuan 109.000.
Paras 109.000 merupakan zon RBS dan menjadi paras penting bagi dagangan Disember. Penurunan lebih rendah dari paras tersebut akan memberi isyarat lebih jelas trend bearish harga.
Harga mampu mencecah ke paras support 108.500 jika momentum penurunan harga berjaya dikekalkan pada minggu berikutnya.
Pelabur akan menantikan perkembangan lanjut perjanjian perdagangan antara Amerika Syarikat dan China yang akan memacu pergerakan harga bagi US dolar dan Yen.
Lihat gambar carta pasangan matawang USD/JPY di bawah untuk rujukan analisis teknikal anda.


Teliti Carta USD/JPY Selepas Campur Tangan Jepun Minggu Lalu

Carta pasangan mata wang safe-haven UDS/JPY pada minggu lalu telah memaparkan pergerakan yang luar biasa susulan tindakan campur tangan kerajaan Jepun secara terus dalam pasaran.
Kerajaan Jepun bertindak sedemikian beberapa jam sahaja selepas keputusan mesyuarat bank pusat yang mengekalkan kadar faedah rendah serta dasar monetari yang longgar.
Disebabkan nilai Yen yang mencapai paras terendah 24 tahun berbanding US dolar telah mendorong kerajaan untuk campur tangan membeli Yen dalam pasaran sekaligus menguatkan mata wang tersebut.
Dapat diperhatikan carta harga USD/JPY pada Rabu lalu mengalami pergerakan drastik sehingga menimbulkan panik dalam pasaran dan turut memberi kesan pada instrumen dagangan lain termasuk saham, komoditi dan kripto.
Harga yang pada mulanya mencapai ketinggian terbaru sejak 1998 pada 145.900 kemudiannya telah menjunam sehingga mencecah paras 140.400.
Situasi tersebut telah membuatkan US dolar kehilangan momentum sementara namun kembali mengakhiri dagangan penghujung minggu dengan positif semula setelah isyarat hawkish oleh Federal Reserve (Fed) susulan kenaikan kadar faedah agresif kali ketiga berturut-turut.
Setelah harga mencecah paras terendah 2 minggu itu, kenaikan harga dipamerkan semula sehingga menutup dagangan penghujung sesi terakhir minggu tersebut sekitar 143.300.
Isyarat perubahan trend bullish harga dinilai semula selepas kenaikan harga berjaya melepasi halangan Moving Average 50 (MA50) pada rangka masa 1 jam di carta USD/JPY penghujung minggu lalu.
 Menyambung dagangan pembukaan awal sesi minggu ini, kenaikan harga dilihat diteruskan lagi ke sekitar 144.200 dengan zon sekitar 145.00 akan menjadi tumpuan untuk diuji yang sebelum ini menjadi rintangan buat harga.
Kenaikan lebih tinggi berkemungkinan akan mencapai semula ketinggian dicapai pada Rabu lalu atau berpotensi melepasinya dan mencapai paras tertinggi terbaru lagi sejak 1998 sekiranya US dolar terus kukuh ke atas Yen.
Namun ini menimbulkan persoalan adakah Jepun akan bertindak untuk campur tangan lagi dalam pasaran?
Untuk jangkaan penurunan harga pula, sekiranya harga susut di bawah paras sokongan MA50, zon sekitar 142.300 akan menanti harga untuk diuji.
Seterusnya, penurunan lebih rendah yang diteruskan akan kembali mencecah paras yang dicatatkan harga minggu lalu ketika terjunan drastik berlaku iaitu pada zon 140.400.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Nada Hawkish RBNZ Dorong Lonjakan Ketara Pada Dagangan NZD/USD

Setelah bergerak mendatar sejak awal dagangan minggu ini, matawang dolar New Zealand mengejutkan pasaran dengan lonjakan ketara harga pada sesi pasaran Asia hari ini.
Ini adalah susulan keputusan mesyuarat bank pusat New Zealand pertama tahun ini yang bernada hawkish telah menyokong pengukuhan dolar Kiwi setelah bergerak lemah beberapa minggu ekoran terkesan oleh isu wabak Coronavirus.
Reserve Bank of New Zealand (RBNZ) telah mengekalkan kadar feadah di paras 1.00% seperti yang telah dijangkakan.
Namun bank pusat turut mengubah pendirian polisi ke arah lebih optimis dengan menyatakan berkemungkinan tiada penurunan kadar faedah untuk tahun 2020.
Susulan keputusan mesyuarat diumumkan, dapat dilihat harga melonjak lebih 50 pips pada carta harga pasangan matawang utama NZD/USD.
Dagangan NZD/USD yang membuat penurunan pada awal minggu dilihat mencecah paras terendah 3 bulan pada 0.63800 yang merupakan zon support harga pada November 2019.
 Namun harga mula menunjukkan kenaikan pada dagangan semalam apabila berjaya melepasi halangan dinamik Moving Average (MA50) walaupun pergerakan harga masih perlahan.
Memulakan dagangan pada sesi Asia hari ini sekitar 0.64000 dengan perlahan, harga telah menunjukkan lonjakan ketara harga sehingga ke paras 0.64700 setakat jam 10.20 pagi waktu Malaysia. Kenaikan tersebut telah mencatatkan lebih 70 pips ke paras lebih tinggi.
Dengan momentum pengukuhan Kiwi, harga dilihat akan menuju paras penting pada 0.65000 sebelum kenaikan yang berjaya diteruskan akan menguji zon SBR (support become resistance) pada sekitar 0.65300.
Namun jika risiko Coronavirus kembali menekan dagangan NZD, harga berkemungkinan turun semula ke zon support sebelum ini sehingga ke paras terendah pada 0.63800 yang diuji semalam.
Lihat gambar carta pasangan matawang NZD/USD di bawah untuk rujukan analisis teknikal anda.


GBP/USD Boleh Melonjak Balik Ke?

Walaupun US dolar berjaya mengukuh berbanding beberapa mata wang utama yang lain di awal minggu, namun Pound Sterling dilihat berjaya bertahan daripada terus mengalami penurunan nilai.
Dilihat pergerakan harga pada carta pasangan mata wang GBP/USD, harga dilihat lebih mendatar berbanding carta harga pasangan mata wang yang lain yang kecundang terhadap pengukuhan US dolar.
Hal ini adalah berikutan ucapan oleh Gabenor bank pusat England (BOE), Andrew Bailey semalam yang dilihat positif walaupun tidaklah begitu meyakinkan pelabur untuk melonjakkkan nilai Pound.
Beliau optimis terhadap perkembangan ekonomi UK namun masih berhati-hati terhadap faktor-faktor yang memberi tekanan. Dengan ini masih dapat menyokong nilai Pound dari terus alami kejatuhan.
Pada carta GBP/USD semalam, harga mendatar di bawah zon 1.38500 namun tidak meneruskan penurunan melepasi 1.38000.
Bersambung di sesi Asia pada Selasa, harga dilihat masih menguji zon SBR (support become resistance) dengan kenaikan harga turut menguji paras halangan Moving Average 50 (MA50) pada rangka masa 1 jam pergerakan harga.
 Jika Pound kembali meraih keyakinan para pelabur dan nilai terus meningkat semula, kenaikan harga akan dijangkakan menuju semula ke paras rintangan 1.4000.
Kenaikan lebih tinggi akan kembali menguji paras tumpuan terdahulu seperti paras SBR 1.41000 dan paras rintangan 1.42000.
Sebaliknya jika US dolar berjaya menekan harga lebih rendah, harga bakal jatuh sehingga mencecah ke zon support 1.37000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal AUD/USD – Timeframe H1 – 24/12/2018

Matawang Aussie antara yang didagangkan merosot nilainya pada dagangan minggu lalu ekoran terkesan daripada perselisihan dalam hubungan dagang antara Amerika Syarikat dan China serta gagal menarik perhatian para pelabur walaupun suasana pasaran yang berisiko mampu meningkatkan permintaan terhadap matawang berpulangan tinggi seperti Aussie. Secara teknikal, pergerakan harga pada chart pasangan matawang terus menyambung penurunan sehingga dagangan penghujung minggu lalu di mana harga turun lebih rendah menuju ke paras support sekitar 0.70200 yang telah diuji pada dagangan Oktober lalu.
Permulaan dagangan Isnin untuk sesi pasaran Asia menunjukkan harga cuba untuk membuat kenaikan dan telah menyentuh paras Magic Pivot 0.7060 hari ini dan menguji paras tersebut buat seketika. Jika harga berjaya membuat kenaikan lebih tinggi dari paras tersebut, paras resistance yang terhampir sekitar 0.7092 (MagicR1) dilihat paras awal yang akan diuji harga. Kemudiannya, harga dijangka akan naik menguji pula paras resistance 0.7154 (MagicR2) yang berada pada zon SBR (support become resistance) semasa pada chart AUD/USD. Sedikit lagi kenaikan akan menguji pula paras 0.7186 (MagicR3) yang turut merupakan paras tumpuan harga.
Namun, jika harga kembali menyambung penurunan minggu lalu, harga bakal breakout paras major support 0.70200 dan menuju ke paras support 0.6998 (MagicS1). Sedikit lagi penurunan akan menyentuh pula paras support 0.6966 (MagicS2). Dan sekiranya harga terus mengekalkan momentum penurunannya, harga bakal mencatatkan paras terendah yang baru pada chart AUD/USD sehingga ke paras serendah 0.6904 (MagicS3).
 Sentiasa ikuti perkembangan semasa pada hubungan dagang AS-China yang mempengaruhi rakan dagang Australianya dan turut menggerakkan nilai matawang Aussie dalam pasaran. Kawal risiko dagangan anda setiap masa dan rujuk indicator Moshed Magic Line untuk mencari peluang posisi dagangan terbaik menerusi analisis teknikal yang anda sediakan.

Paras support: 0.6998, 0.6966, 0.6904.
Paras resistance: 0.7092, 0.7154, 0.7186.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sapa Lagi Nak Tahu Cara Trade ‘NEWS NFP’ Malam Ini? Cepat Buat Persiapan

Seperti biasa kami akan kongsikan kepada anda cara-cara nak trade News NFP pada setiap awal bulan. Sebut pasal NFP, semua tahu ke NFP tu apa? Ok, NFP adalah Non-Farm Payroll iaitu data pekerjaan Amerika Syarikat yang dikeluarkan pada Jumaat pertama setiap bulan.
Jabatan Buruh Amerika Syarikat akan mengeluarkan 3 data pekerjaan utama iaitu:

Average Hourly Earnings (Purata gaji per jam)
Non-Farm Employment change, NFP (Perubahan pekerjaan bukan perladagan)
Unemployment Rate (Kadar pengangguran)

Walaupun, ada tiga data yang dikeluarkan, tetapi trader-trader lebih suka menyebut ia sebagai data NFP. Ada cerita di sebalik kenapa trader biasanya menyebut ia sebagai NFP walaupun ia bukanlah data paling penting, tapi saya tak nak cerita pasal ni. Kita akan fokus terus macam mana nak trade data ini selepas dikeluarkan.
Pertama sekali anda perlu tentukan data manakah yang paling penting daripada ketiga-tiga data di atas. Ok, turutan data mengikut keutamaan adalah bermula dengan Average Hourly Earnings diikuti data NFP dan seterusnya Unemployment Rate.
Kenapa data Average Hourly Earnings yang paling penting?
Sebab, ini adalah data yang menjadi tumpuan bank pusat Amerika Syarikat (The Fed). Kerana data ini dilihat sebagai proksi kepada data inflasi, di mana apabila kadar gaji meningkat akan menyebabkan inflasi turut naik.
Jika data sebenar Average Earnings melebihi jangkaan, ia adalah bagus kepada US dollar dan akan menyebabkan kenaikan matawang ini. Jika sebaliknya berlaku di mana data sebenar kurang daripada jangkaan, ia akan menyebabkan US dollar melemah.
Ok, kedua adalah data NFP (Non Farm Payroll atau Non farm employment change) iaitu perubahan jumlah pekerjaan di Amerika Syarikat sama ada bertambah atau berkurang. Biasanya kita akan membandingkan bacaan SEBENAR dengan JANGKAAN. Jika bacaan sebenar lebih tinggi daripada jangkaan, ia adalah bullish kepada US dollar.
Ketiga, adalah data kadar pengangguran iaitu peratusan pekerja yang menganggur. Jika data ini berkurangan, ia adalah baik kepada ekonomi dan baik kepada US dollar. Begitu juga sebaliknya.
Cara nak trade semasa NFP dikeluarkan
Saya nak tegaskan di sini, kita akan trade selepas data dikeluarkan. Tak ada istilah market dah jalan, sebab kita perlu kumpul maklumat dan analisis dahulu data yang dikeluarkan. Ya, memang kena cepat analisis, kalau tak memang kita tak sempat nak masuk position. Anda perlu fokus, dan pantas buat keputusan yang tepat. Ya! Kena cepat.
Ok, kita ambil contoh data NFP yang akan dikeluarkan pada malam ini (4 Mei 2018).
Ok, macam yang saya katakan tadi kita trade NFP selepas data dikeluarkan. Jadi, DATA YANG MACAM MANA KITA NAK TRADE?
Berikut adalah apa yang perlu kita buat selepas data dikeluarkan dengan mengambil contoh USD/JPY:
Buy USD/JPY

Jika data Actual Average Earnings MELEBIHI data Forecast. Contoh, 0.30% > 0.20%
Jika data Actual NFP MELEBIHI data Forecast. Contoh, 200k > 190k

 Tapi biasanya kita tak sempat masuk position kalau kombinasi data adalah seperti ini kerana USD biasanya naik mendadak.
Sell USD/JPY

Jika data Actual Average Earnings KURANG DARIPADA data Forecast. Contoh, 0.10% < 0.20% ATAU 0.0% < 0.20%
Jika data Actual NFP KURANG DARIPADA data Forecast. Contoh, bacaan yang kurang daripada 190k.

Tapi biasanya kita tak sempat masuk position kalau kombinasi data adalah seperti ini kerana USD biasanya akan jatuh mendadak.
Jadi, kita akan tumpukan kepada jenis kombinasi data seperti di bawah:
Buy USD/JPY semasa spike ke bawah

Jika data Actual Average Earnings MELEBIHI data Forecast. Contoh, 0.30% > 0.20%, tetapi dengan kombinasi data Actual NFP KURANG DARIPADA data Forecast. Contoh, bacaan yang kurang daripada 190k lebih-lebih lagi di bawah 150k.
Tunggu semasa USD/JPY spike ke bawah, dan secara pantas Buy pada dari paras terendah yang ia capai. Dah dapat 50 pip tu cabut je.

Sell USD/JPY semasa spike ke atas

Jika data Actual Average Earnings KURANG DARIPADA data Forecast. Contoh, 0.10% < 0.20%, tetapi dengan kombinasi data Actual NFP MELEBIHI data Forecast. Contoh, 250k > 190k
Tunggu semasa USD/JPY spike ke atas dan secara pantas Sell dari paras tertinggi yang ia capai. Dah dapat 50 pip tu cabut je.

Diingatkan sekali lagi kepada semua trader yang mahu menggunakan cara ini, ANDA PERLU PANTAS MENGANALISIS selepas data dikeluarkan. Bagi yang kurang yakin, cuba dahulu dalam akaun demo.
NAK BELAJAR ANALISIS FUNDAMENTAL LEBIH BANYAK LAGI?
Anda perlu dapatkan Buku Analisis Fundamental Untuk Forex Trader – KLIK SINI
Ini juga adalah supaya anda faham tentang intipati artikel yang disiarkan di Moshed.com setiap hari. Ilmu ini anda perlukan untuk faham pasaran forex dari sudut yang berbeza.
Buku ini juga berdaftar dengan Perpustakaan Negara dan mempunyai nombor ISBN. Rare betul buku forex masuk perpustakaan negara. He he!
Saya cadangkan anda cepat-cepat klik info lanjut di bawah dan baca sampai habis ya!
Info lanjut > Buku Analisis Fundamental Untuk Forex Trader – KLIK SINI
Terima kasih kerana sentiasa menyokong dan membaca Moshed.com


Analisis teknikal USD/CAD – Timeframe H4 – 16/5/2018

USD/CAD melonjak semalam disebabkan kenaikan hasil-bon 10-tahun AS (US10-year treasury).  Jika diperhatikan dari sudut teknikal, USD/CAD berpotensi untuk meneruskan lagi kenaikan sekiranya harga masih berada di atas paras harga 1.2820.
 Dijangkakan, jika USD/CAD bullish target kenaikan adalah ke sekitar harga Key Resistance 1.2900 dan jika breakout target seterusnya yang berpotensi dicapai adalah 1.2940. Walaubagaimanapun, jika USD/CAD breakout Key Support 1.2820, ia berkemungkina akan menguji semula harga 1.2790 atau lebih rendah ke paras harga 1.2750.
Oleh itu, penting untuk memperhatikan pergerakan semasa USD/CAD samaada ia akan breakout Key Support ataupun tidak bagi meneruskan lagi kenaikan.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


OK Je Tak Baca Artikel Ni Sebelum NFP, Tapi Jangan Menyesal!

Tinggal beberapa jam sahaja lagi menjelang terbitan data pekerjaan NFP Amerika Syarikat, pasaran mata wang bergerak dalam julat yang kecil berikutan kewaspadaan pelabur.
Greenback didagangkan bercampur-campur, dengan indeks dolar bergerak mendatar pada sekitar harga 103.08 berbanding sekumpulan mata wang utama.
Ekonomi AS dijangka menambah sebanyak 224,000 pekerjaan pada bulan Jun, berkurangan daripada pertambahan 339,000 yang dicatatkan bulan sebelumnya.
Sementara kadar pengangguran pula diramalkan sedikit susut kepada 3.6% daripada 3.7%, manakala purata pertumbuhan upah pula dijangka kekal pada 0.3%.
Sekiranya bacaan yang dicatatkan lebih kuat, ia mungkin memberi sokongan tambahan kepada US dolar untuk kembali menyambung pengukuhannya sebelum ini.
 Meneliti pergerakan mata wang utama lebih luas, euro didagangkan sedikit susut selepas data pengeluaran perindustrian Jerman menunjukkan penguncupan pada bulan Mei.
Sementara pound pula diniagakan mendatar di bawah paras harga 1.2750 berbanding greenback ketika pasaran menantikan pemangkin seterusnya daripada data NFP AS.
Di sisi lain, dolar Aussie turut bergerak mendatar pada sesi Eropah manakala dolar New Zealand pula meningkat dengan cuba untuk memadamkan kerugian terdahulu.
Yen pula terus meraih pengukuhan berbanding US dolar dan mata wang utama lain walaupun di tengah-tengah hasil bon AS 10 tahun yang lebih tinggi.
Selain itu, dolar Kanada kekal didagangkan lebih lemah berbanding greenback menjelang terbitan data pekerjaan Kanada pada sesi New York.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


USD Masih Belum ‘Move On’ Dengan Fed, Euro Terus Berduka

US dolar terus mendaki lebih tinggi pada sesi Eropah selepas didorong oleh unjuran terbaru daripada Federal Reserve (Fed) yang menunjukkan kemungkinan mengenai kadar faedah lebih cepat dari dijangkakan.
Ketika penulisan, indeks dolar yang mengukur kekuatan dolar greenback berbanding enam matawang utama lain diniagakan meningkat pada 91.63.
Bank pusat AS telah mengejutkan pasaran dengan memberi isyarat dua kenaikan kadar pada tahun 2023 dan permulaan perbincangan mengenai pengurangan dalam pembelian bon pada mesyuarat akan datang.
Fed juga meningkatkan unjuran terhadap pertumbuhan dan pekerjaan di Amerika Syarikat, selain turut mengehadkan kenaikan inflasi hingga tahun 2021.
 Sementara itu, matawang euro menyusut lebih rendah di bawah harga 1.2000 berikutan pengukuhan US dolar, dengan tumpuan pelabur terarah kepada bacaan akhir data inflasi Zon Eropah untuk bulan Mei.
Matawang pound juga menjunam di bawah paras 1.4000 berbanding US dolar, selain turut terkesan dengan kebimbangan terhadap kes Covid-19 yang semakin meningkat di Britain berikutan penularan varian Delta yang sukar dibendung.
Di sisi lain, matawang Asia gagal mempertahankan kenaikan yang dicatatkan pada sesi Asia, dengan hampir memadamkan keuntungan yang diraih susulan bacaan data ekonomi yang positif.
Dolar kiwi sebelum ini meningkat setelah disokong oleh data pertumbuhan ekonomi New Zealand yang menunjukkan pertumbuhan 3 kali ganda daripada jangkaan, sekali gus menyelamatkan negara itu dari lembah kemelesetan


Vaksin Suntik Kekuatan Aussie, Masa Untuk ‘BUY’ AUD/USD?

Matawang komoditi telah bergerak kukuh dalam pasaran dengan momentum peningkatan harga diteruskan pada sesi Asia pagi ini terutamanya dolar Australia dan New Zealand.
Hal ini adalah disebabkan oleh laporan perkembangan penghasilan vaksin Covid-19 yang semakin menambahkan keyakinan para pelabur.
Laporan menunjukkan vaksin Coronavirus AstraZeneca telah berjaya menghasilkan respon imunisasi yang kuat dalam satu ujian besar peringkat awal ke atas manusia.
Ini juga telah mendorong penyusutan untuk matawang safe-haven terutamanya penurunan ketara pada nilai dagangan US dolar semalam.
Pada carta harga pasangan AUD/USD, pengukuhan oleh dolar Aussie telah mendorong harga untuk membuat kenaikan menuju semula ke paras ketinggian yang dicapai minggu lalu.
Pada sesi Asia semalam, harga pada mulanya turun sekitar 30 pips ke zon support di atas paras 0.69700 sebelum membuat kenaikan semula melepasi paras halangan Moving Average 50 (MA50) pada pergerakan 1 jam harga.
Kenaikan diteruskan sehingga ke sesi Asia pagi ini dengan menguji zon resistance sekitar paras 0.70300.
 Kenaikan dijangka akan diteruskan jika sentimen pasaran kekal positif dan harga boleh mencapai sehingga ke paras ketinggian 0.70800 yang merupakan zon resistance harga kali terakhir diuji pada Julai 2019.
Namun jika harga gagal tembusi resistance tersebut dan kembali membuat penurunan semula, zon support semalam akan kembali menjadi tumpuan
Penurunan lebih rendah akan menyaksikan harga menuju ke zon RBS (resistance become support) pada sekitar 0.69300.
Tumpuan akan turut terarah pada ucapan oleh Gabenor bank pusat Australia, Philip Lowe pada pagi ini untuk petunjuk pandangan bank pusat terhadap ekonomi semasa.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Pasaran Perlahan Dipacu Oleh Sentimen Berhati-Hati

Dolar Amerika bergerak sejajar berbanding yen pada sesi dagangan Asia, gagal mengekalkan keuntungan selepas rundingan perdagangan antara dua negara gergasi ekonomi mencapai kesepakatan dan menamatkannya dengan perjanjian perdagangan fasa pertama.
Masih banyak isu yang belum dibincangkan dalam perjanjian tersebut menyebabkan pelabur kembali berwaspada walaupun pada awalnya mereka menerima dengan baik perjanjian tersebut.
China dilaporkan mahu melanjutkan perbincangannya dengan AS untuk memuktamadkan perjanjian tersebut sebelum Perdana Menteri China Xi Jinping menandatanganinya dengan mendakwa tidak semua butiran dinyatakan melalui perjanjian itu.
Negara itu turut menggesa Presiden Amerika Syarikat (AS) Donald Trump agar membatalkan kenaikan tarif yang telah dirancang pelaksanaannya pada Disember ini.
 Umum mengetahui bahawa beberapa siri rundingan yang pernah dilakukan oleh AS dan China sebelum ini juga menemui jalan buntu kerana tidak mencapai kesefahaman bersama. Rentetan daripada itu, pelabur mula bimbang bahawa perjanjian ini akan mengalami nasib yang sama seperti sebelum ini.
Sementara itu perkembangan di Eropah, rundingan antara United Kingdom (UK) dan Kesatuan Eropah (EU) mengenai Brexit juga dilihat mengalami nasib sama.
Usaha untuk mendapatkan perjanjian tergantung berikutan kesatuan itu mahukan lebih banyak konsesi daripada Perdana Menteri UK Boris Johnson dan turut menyatakan kemungkinan perjanjian tidak dapat dicapai dalam minggu ini.
Matawang pound turut mengalami tekanan berikutan kebimbangan sama ada perjanjian Brexit dapat dicapai atau tidak. Bagaimanapun, pound masih berusaha untuk mengukuhkan kedudukannya di atas paras $1.261 berbanding USD.


Bagaimana Nak Masukkan Indicator Pada MT4 Build 600

Tadi ada rakan trader yang baru sahaja bercuti dari offshore(kerja laut) call, cakap indicator yang dia sudah lama pakai tidak berfungsi lagi selepas dia running update untuk MT4 Platform. Dah lama tak trade katanya, sekarang dia bercuti 2 bulan,jadi boleh start trading forex sebagai side income sambil menunggu masuk kerja balik. Forex real trading ini hebat, boleh trade sebagai full time dan juga part time untuk dapatkan side income. Jadi di sini saya kongsikan terus cara ini, senang juga untuk nak tunjuk pada dia, dan untuk bagi yang tercari-cari lagi bagaimana ingin masukkan indicator anda pada MT4 baru yang build 600 ke atas versionnya, anda boleh rujuk sini. Saya bagi panduan bergambar satu-satu untuk anda.
Langkah 1

Mana-mana MT4 platform pun lebih kurang macam ni, jadi cara first adalah anda perlu Klik File > Open Data Folder
Langkah 2

Akan ada Popup Keluar paparkan Folder ini. Klik Folder MQL4
 Langkah 3

Selepas itu pilih dan KLIK Folder Indicator Pula
Langkah 4

Ok, di dalam Folder Indicators ni lah anda perlu PASTE dan Letakkan Indicator anda. Sebaik sahaja sudah letakkan dan paste di sini, langkah terakhir JANGAN LUPA RESTART MT4. (Iaitu Close MT4 anda, pangkah, dan Buka Balik.) Indicator anda sudah tersedia untuk digunakan.
Senang sahaja kan. Apa-apa soalan jangan lupa masukkan diruangan komen ya.


Polisi Semasa Dijangka Tidak Akan Diperlukan – Ahli Lembaga ECB

Yves Mersch salah seorang ahli lembaga ECB menunjukkan kebimbangan bank pusat terhadap harga pengguna dan penetapan gaji mungkin berubah sejak krisis kewangan yang menjadikan ECB kurang efektif dalam menaikkan pertumbuhan harga kepada sasaran dua peratus.
Walaupun dengan kadar pengangguran yang jatuh secara mendadak, tetapi pertumbuhan gaji masih perlahan. Sasaran iflasi dijangka hanya dapat dicapai sehingga tahun 2019 walaupun dengan polisi akomodasi semasa.
“Kemajuan dalam lojistik menyumbang kepada pertumbuhan global, dan perniagaan E-Dagang telah merevolusikan transparensi harga di seluruh negara,” kata beliau yang bercakap di Kuala Lumpur.
 “Kemajuan dalam teknologi boleh memberi kesan kepada bagaimana inflasi domestik bertindak balas kepada kejutan ekonomi.”
Walaubagaimanapun, pendapatnya tentang polisi di masa akan datang adalah positif yang menyokong kepada pengurangan akomodasi dalam polisi monetari.
Alat polisi monetari tak-konvensional yang digunakan sejak krisis kewangan global dijangka tidak akan diperlukan dengan ekonomi global dan bank pusat sedang membuat normalisasi, kata ahli lembaga ECB, Yves Mersch pada Isnin.
“Panduan ke hadapan (forward guidance), pembelian aset, kadar faedah nominal yang negatif dan skim pinjaman yang memberi insentif kepada bank untuk meningkatkan pinjaman kepada pelanggan, adalah digunakan untuk melawan cabaran deflasi dan pertumbuhan rendah pada tempoh krisis pada masa itu.”


Analisis Teknikal EUR/USD – Timeframe H1 – 22/10/2018

Pergerakan harga pada pasangan matawang EUR/USD pada dagangan Jumaat lalu melihatkan harga bergerak perlahan sejak awal sesi Asia bermula bersambung sehingga ke sesi pasaran Eropah di mana harga bergerak rendah dari paras Magic Pivot dan ditekan ke paras support MagicS1 pada indicator Moshed Magic Line. Namun, USD yang kembali didagangkan lemah membantu harga melonjak semula sehingga melepasi paras Magic Pivot dan juga resistance MagicR1 dan kenaikan harga dilihat menyentuh paras 1.15300 sebelum menutup harga lebih rendah di sekitar paras support MagicS1 semula.
Pada sesi pasaran Asia Isnin ini, harga bergerak perlahan pada awal permulaan minggu dagangan seperti kebiasaan sebelum ini di mana kelihatan harga bergerak di paras lebih tinggi dari Magic Pivot 1.492 hari ini. Namun pada awal sesi pasaran Eropah, harga dilihat membuat kenaikan menuju ke paras 1.1552 (MagicR1) iaitu paras resistance yang terdekat. Harga semasa berada di paras harga 1.15350 setakat jam 2.31 petang melepasi paras ketinggian pada Jumaat. Jika USD terus didagangkan lemah pada minggu ini, harga dijangka akan terus menyambung kenaikan dan cuba menguji lagi paras resistance 1.1594 (MagicR2) yang menjadi paras zon ketinggian harga yang gagal ditembusi setelah beberapa kali diuji sebelum ini. Jika harga berjaya breakout paras tersebut, jangkaan harga akan melonjak sehingga ke paras resistance pada 1.1654 (MagicR3).
 Namun, jika USD kembali mengukuh semula dalam pasaran, harga berkemungkinan akan ditekan semula dan menyambung semula penurunan harga yang dibuat pada minggu lalu. Jika harga bergerak turun lebih rendah dari paras Magic Pivot 1.1492, dijangka harga akan menuju ke paras support terdekat terlebih dahulu yang dilihat berada di paras 1.1450 (MagicS1). Seterusnya, jika harga berjaya breakout paras support tersebut, harga dilihat akan membuat paras lower low yang baru berkemungkinan ke paras support pada 1.1390 (MagicS2). Dan sekiranya momentum penurunan harga masih diteruskan, harga boleh mencecah penurunan sehingga ke paras support serendah 1.1348 (MagicS3).
Lihat berita-berita ekonomi pada minggu ini yang bakal mempengaruhi nilai matawang EURO dan USD seperti isu Brexit, krisis bajet Itali dan lain-lain bagi memantau pergerakan harga pada chart EUR/USD. Gunakan indicator Moshed Magic Line bagi memudahkan anda mencari paras tumpuan harga dalam analisis teknikal anda pada chart EUR/USD ini.

Paras support: 1.1450, 1.1390, 1.1348.
Paras resistance: 1.1552, 1.1594, 1.1654.


USD/JPY Pecut Ke Paras Tertinggi 5 Tahun!

Sentimen pasaran beri isyarat pemulihan dengan pergerakan bagi mata wang safe-haven pamerkan penyusutan lebih ketara pada dagangan Selasa semalam.
Yen antara mata wang dengan prestasi tercorot membenarkan US dolar untuk mencatatkan paras tertinggi terbaru 5 tahun berbanding mata wang negara Jepun itu.
Sesi New York semalam menyaksikan US dolar kehilangan momentum pengukuhan susulan terbitan data tinjauan ISM bagi sektor pembuatan di Amerika Syarikat (AS) yang mencatatkan angka penurunan.
Namun, walaupun US dolar sedikit lemah berbanding kebanyakan mata wang utama lain pada awal sesi New York, tetapi kekal kukuh berbanding Yen.
Tumpuan akan terarah pula kepada laporan data pekerjaan ADP NFP dan juga minit mesyuarat FOMC yang bakal mempengaruhi US dolar menjelang laporan NFP pada Jumaat.
Carta harga pasangan mata wang USD/JPY telah melonjak sehingga mencapai paras ketinggian 116.300 semalam meneruskan pergerakan trend bullish beberapa minggu sebelum ini.
 Kenaikan harga akan terus dijangkakan selagi harga belum susut di bawah paras sokongan Moving Average 50 (MA50) pada rangka masa 1 jam.
Melepasi rintangan 113.600 akan mendorong harga terus mencatatkan paras ketinggian terbaru lagi pada carta USD/JPY.
Sebaliknya jika harga telah mula beri isyarat untuk membuat penurunan, paras 115.500 akan menjadi tumpuan awal zon yang bakal diuji.
Penurunan lebih rendah seterusnya akan menuju paras tumpuan pada dagangan sebelum ini sekitar 114.7400 dan zon RBS (resistance become support) 114.300.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Trade News NFP Tidak Menjadikan Kita Kaya. Kenapa?

Harini hari news NFP release. Macam biasa. Dimana ramai forex trader yang ternanti-nanti news ini.
Tetapi saya nak ingatkan sesuatu.
Hari ini tidak menjadikan anda kaya jika anda tak pernah depo pun sebelum ini, tapi sebab terpengaruh member ajak trade news, anda pun baru mula nak depo dan rasa macam nak ‘tikam’ buy/sell malam ni dengan harapan kaya cepat.
Hari ini juga tidak menjadikan anda kaya, jika anda dah penat trade cara analisis teknikal fundamental, dan malam ini anda nak buat gila, letak order dengan SL nipis sedangkan kemungkinan Stop Loss anda slippage.
Hari ini juga tidak menjadikan anda survived dalam bidang ini untuk jangka masa yang lama dengan hanya pasang PO kononnya pukat. Sedangkan anda dah tahu kebanyakkan broker triggered order anda dengan slippage kalau price bergerak laju, sebab spread widen dan anda bakal memaki broker tersebut.
 Tetapi hari ini bakal menjadikan anda kaya jika anda belajar sesuatu intipati dari segi fundamental untuk news NFP ini. Apakah data pekerjaan NFP kali ini bakal pengaruh keputusan mesyuarat FOMC kehadapan? Macam mana pengaruh. Berapa nilai dan sebagainya. Details.
Hari ini juga bakal menjadikan anda kaya jika anda dapat perhatikan reaksi harga mana yang mempunyai potensi buyer dan seller. Dan sejauh mana harga matawang tersebut berkesan dalam persepsi murah atau mahal bagi ‘big order’.
Ilmu menjadikan anda kaya. Bergantung harap hanya pada nasib sudah lama menjadikan masyarakat kita miskin.
Mari berubah.
Trade wisely. We are trader, with knowledge, not gambler.
Berminat untuk belajar lebih lanjut tentang Analisis Fundamental dalam Forex Trading? Klik Sini


Ekonomi Kanada Berkembang 0.2% Bulan Lepas

Ekonomi Kanada berkembang sebanyak 0.2% pada September berbanding 0.4% yang dicatatkan pada Ogos.
Kanada agak unik kerana Jabatan Statistik mereka mengeluarkan data KDNK (GDP) setiap bulan yang tak banyak negara berbuat demikian selain mengeluarkan data suku tahunan.
Pertumbuhan ini banyak disumbangkan oleh aktiviti pengeluaran yang termasuk carigali. Aktiviti carigali dan petroleum sahaja meningkat sebanyak 1.4%.
 USD/CAD menyusut sebanyak hampir 20 pip ke paras1.3361 dari 1.3380 sejurus data dikeluarkan. Penyusutan ini berikutan data positif yang dikeluarkan semalam.
Seperti yang kita tahu, KDNK (GDP) adalah satu indikator (pembolehubah) yang amat penting bagi menentukan kesihatan ekonomi sesebuah negara. Nilai matawang selalunya akan menguat jika data KDNK adalah baik seperti yang kita lihat pada matawang Loonie ini semalam.
Namun perlu diingat kita tidak dapat untuk mengetahui secara tepat jangka masa sesuatu matawang itu menguat.

Perjanjian EU Dengan Kanada Langsung Tiada Kaitan Dengan Brexit!


USD Merudum, Perincian Minit FOMC Rupanya Lebih Memeranjatkan!

Pasaran sekali lagi dikejutkan dengan laporan minit mesyuarat FOMC yang memberi isyarat lebih dovish daripada dijangkakan.
Menurut minit yang dikeluarkan awal pagi tadi, majoriti penggubal dasar Fed bersetuju bahawa kenaikan kadar faedah lebih kecil akan berlaku tidak lama lagi setelah menilai kesan dasar terhadap ekonomi.
Ini sejajar dengan kenyataan yang telah dibuat oleh beberapa pegawai Fed sejak beberapa kebelakangan ini.
Ia sekali gus mendorong jangkaan pasaran bahawa Fed akan melaksanakan kenaikan 50 mata asas pada bulan Disember, menyusuli peningkatan 75 mata asas berturut-turut sebelumnya.
Meneliti lebih lanjut minit tersebut, walaupun mesyuarat ini berlangsung sebelum data inflasi Oktober diterbitkan, tetapi para penggubal dasar telah mula melihat sedikit tanda-tanda bahawa tekanan harga mereda.
 Selain itu, mereka juga berhujah mengenai risiko pengetatan dasar yang cepat boleh menjejaskan pertumbuhan ekonomi dan kestabilan kewangan.
Ekoran itu, peningkatan lebih kecil akan memberi penggubal dasar peluang untuk menilai kesan kenaikan kadar.
Pasaran juga mencari petunjuk tentang sejauh mana penggubal dasar perlu meneruskan kenaikan kadar tahun depan untuk mencapai kemajuan yang memuaskan dalam perangi inflasi.
Minit itu juga menunjukkan kadar muktamad mungkin lebih tinggi daripada dijangkakan Fed sebelum ini, yang mana pasaran meramalkan ia mungkin boleh melebihi tahap 5%.
Susulan penerbitan ini, US dolar menyusut lebih rendah berbanding kebanyakan mata wang utama setelah turut terkesan dengan bacaan data PMI pembuatan dan perkhidmatan Amerika Syarikat yang menyuramkan pada bulan November.


Menuju NFP, EUR/USD Beri Isyarat Untuk Berubah Bullish!

Menuju ke pembukaan sesi New York pada Khamis semalam, pelabur sudah mula melihat penyusutan awal dipaparkan oleh US dolar.
Situasi itu berterusan sehingga data pekerjaan ADP Amerika Syarikat (AS) diterbitkan pada jam 8.30 malam bersama tuntutan faedah pengangguran diberikan perhatian.
US dolar kekal lemah walaupun bacaan pertambahan pekerjaan sektor swasta AS untuk bulan Mei adalah lebih baik berbanding ramalan.
Ditambah pula data tinjauan ISM sektor pembuatan AS yang diterbitkan pada jam 10 malam, angka yang suram menambah lagi keperitan US dolar untuk menghabiskan dagangan sesi New York.
Ini telah memberi ruang lebih besar untuk mata wang utama meningkat semula berbanding US dolar dalam pasaran semalam.
Euro masih sempat mengambil peluang untuk mengukuh semula semalam setelah merosot ke paras terendah 11 minggu berbanding US dolar pada Rabu lalu.

Jika diperhatikan pada carta pasangan mata wang EUR/USD semalam, pelabur mula menilai petanda awal untuk perubahan trend bakal berlaku.
Setelah mencecah paras terendah terbaru sekitar 1.06400 sebelum ini, harga telah berjaya membuat kenaikan semula mencapai ketinggian pada 1.07600 sehingga dagangan bersambung ke sesi Asia pagi ini (Jumaat).
 Lonjakan yang melepasi paras 1.07000 turut menembusi halangan Moving Average 50 (MA50) pada rangka masa 1 jam di carta EUR/USD itu yang memberi isyarat perubahan trend bullish buat harga.
Kenaikan harga dilihat bakal menghampiri paras 1.08000 yang akan menjadi rintangan awal perlu diuji dan mengekalkan corak kenaikan semalam.
Jika paras tersebut juga berjaya ditembusi, zon tumpuan 1.09000 seterusnya akan menjadi sasaran untuk dituju.
Namun jika harga kembali menjunam semula pada penutup dagangan minggu ini, harga boleh susut semula di bawah paras 1.07000 dan mencecah kembali paras terendah pada Rabu lalu.
Seterusnya, zon 1.06000 dilihat akan diuji dan harga juga akan catatkan paras terendah terbaru lagi.
Tumpuan kini akan terarah pada penerbitan laporan data pekerjaan NFP AS yang akan menjadi panduan penetapan dasar oleh bank pusat dan turut memberi impak besar kepada pergerakan harga.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Pelabur Emas Resah Kejutan Mungkin Berlaku Di Sesi New York

Pergerakan harga emas sejak awal minggu sehingga Rabu semalam kekal mendatar di atas zon harga $1,870 ketika pelabur masih berwaspada menantikan terbitan data inflasi Amerika Syarikat (AS).
Ini disebabkan data penting yang akan mempengaruhi keputusan dasar monetari Federal Reserve (Fed) itu akan memacu pergerakan mata wang US dolar, dan seterusnya akan turut memberi kesan kepada perubahan nilai emas dalam pasaran.
Jika inflasi menurun dan mendorong penyusutan US dolar, emas berpotensi untuk mencatatkan peningkatan nilai yang lebih tinggi.
Pada carta harga XAU/USD yang mengukur nilai emas berbanding US dolar, ada kenaikan yang dipaparkan hingga mencapai paras 1885.00.
Namun corak kenaikan tidak dapat dipertahankan apabila harga emas susut semula ke paras sokongan 1870.00 sebelum berlaku lantunan kembali.
Menyambung pembukaan dagangan di awal sesi Asia pagi ini di sekitar 1875.00, harga sedikit meningkat untuk menguji semula paras ketinggian yang dicapai semalam sebelum perlahan di bawah zon 1885.00 di awal sesi Eropah.
Harga yang bergerak di atas paras sokongan Moving Average 50 (MA50) pada rangka masa 1 jam di carta XAU/USD memberi isyarat awal untuk perubahan trend bullish, namun harga masih lagi dilihat bergerak dalam zon mendatar.
 Jika kenaikan harga emas diteruskan lagi hari ini, pelabur mensasarkan untuk harga mencapai sehingga 1900.00 yang dilihat akan menjadi paras rintangan terbaru.
Sekiranya tetap juga harga lepasi paras 1900.00 itu, kenaikan akan diteruskan dengan sasaran seterusnya adalah pada ketinggian 1950.00 pula.
Namun jika harga emas menjunam susulan reaksi data inflasi diterbitkan, melepasi sokongan semasa 1870.00 akan mendorong harga menuju semula ke zon RBS (resistance become support) 1830.00.
Harga boleh jatuh mencecah semula hingga ke paras tumpuan 1800.00 sekiranya jelas menunjukkan corak pergerakan bearish kembali.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Risiko Pada Dagangan Sterling Memberi Potensi Penurunan Sehingga 200 PIPS Pada GBP/USD

Matawang Pound Sterling dijangka akan terus didagangkan berisiko pada minggu ini berikutan kebimbangan pasaran terhadap pengakhiran Brexit pada penghujung bulan ini.
Tarikh akhir Brexit ditetapkan pada 29 Mac ini di mana Britain dijadualkan akan berundur dari gabungan negara Kesatuan Eropah. Perdana Menteri Britain Theresa May telah menggesa Kesatuan Eropah untuk membuat pertimbangan terakhir dengan menawarkan perubahan pada perjanjian Brexit. Dengan itu telah melihatkan dagangan Sterling terus merosot pada Jumaat lalu.
Matawang USD turut didagangkan lemah pada Jumaat sejurus selepas laporan data pekerjaan NFP Amerika Syarikat dikeluarkan. Laporan yang dikeluarkan dilihat agak bercampur-campur dengan kadar pertambahan pekerjaan yang rendah manakala kadar purata pendapatan serta kadar pengangguran pula mencatatkan bacaan yang positif.
Penganalisis melihat dagangan USD berkemungkinan masih positif pada minggu ini. Pertambahan pekerjaan yang sangat rendah pada bacaan kali ini tidak mengejutkan pasaran berikutan pertambahan yang tinggi telah dicatatkan pada bacaan bulan sebelumnya. Tambahan lagi, kadar pengangguran turut mencatatkan peratusan yang menurun walaupun kadar pertambahan pekerjaan dicatatkan rendah.
Jika dilihat pergerakan harga pada chart pasangan matawang GBP/USD, corak pergerakan harga cenderung membuat penurunan sepanjang minggu lalu berikutan kebimbangan pelabur terhadap isu Brexit terus melanda dengan tempoh rundingan yang semakin suntuk buat PM May.
Walaupun USD sedikit melemah susulan laporan pekerjaan NFP dikeluarkan pada Jumaat, namun harga masih dilihat menyambung penurunan dengan isyarat pergerakan yang lemah oleh Pound Sterling.
Harga yang membuat penurunan pada Jumaat lalu telah menyentuh paras support MagicS2 pada indicator Moshed Magic Line yang berada di sekitar paras tumpuan harga 1.3000 pada chart GBP/USD.
 Dagangan bersambung pada sesi pasaran Asia hari ini melihatkan harga dibuka lebih rendah dan turun menguji paras support 1.2964 (MagicS1) pada indicator Moshed Magic Line hari ini.
Berkemungkinan harga akan membuat kenaikan menguji dahulu paras Magic Pivot 1.3036 hari ini dan jika harga kembali menyambung penurunan, potensi pergerakan harga boleh mencecah sekitar 200 pips penurunan menuju ke paras support 1.2846 (MagicS3).
Namun jika harga berjaya membuat kenaikan ke paras lebih tinggi, paras SBR (support become resistance) pada 1.31200 bakal diuji harga sebelum kenaikan seterusnya akan menguji zon resistance sekitar paras 1.3201 (MagicR3).
Lihat gambar chart pasangan matawang GBP/USD di bawah untuk rujukan analisis teknikal anda. Perhatikan paras tumpuan yang telah digariskan pada indicator Moshed Magic Line untuk membantu anda membuat keputusan dagangan yang lebih tepat.

Paras support: 1.2964, 1.2918, 1.2846.
Paras resistance: 1.3083, 1.3155, 1.3201.


Analisis teknikal USD/JPY – Timeframe H1 – 2/5/2018

USD/JPY gagal untuk bearish dan telah breakout resistance terhampir 109.50 dengan membuat kenaikan bagi membentuk new HH semalam. Dijangkakan kenaikan akan berterusan hari ini sekiranya ia masih berada di atas paras harga Key Support 109.50.
 Jika bullish, target terhampir adalah ke sekitar harga 110.00 dan jika breakout, ia akan mencapai ke level resistance seterusnya iaitu 110.40. Oleh itu, kebarangkalian masih tinggi untuk ia bullish ketika ini selagi ia tidak breakout Key Support, walaubagaimanapun, jika breakout USD/JPY akan mulai bearish ke harga support yang lebih rendah iaitu 109.00.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Akhiri Corak ‘Bearish’, USD/CAD Papar Lonjakan 150 Pips!

Sementara tumpuan terhadap penyusutan Euro selepas keputusan mesyuarat bank pusat Eropah semalam, pelabur turut tertarik terhadap pergerakan dolar Kanada yang mempamerkan penyusutan menuju penghujung minggu ini.
Faktor yang dilihat mempengaruhi penyusutan dolar Kanada adalah reaksi pasaran terhadap sedikit penurunan semula pada harga minyak mentah global yang didorong oleh pelonggaran langkah sekatan di Shanghai. Namun, harga minyak dilihat masih lagi berada di paras tertinggi tiga bulan.
Selain itu, pelabur juga dilihat semakin berwaspada terhadap dagangan dolar Kanada menjelang terbitan laporan data pekerjaan Kanada pada sesi New York sebentar lagi.
Pergerakan harga pada carta pasangan mata wang USD/CAD pada Khamis semalam mengundang tarikan kepada pelabur dengan lonjakan harga ketara yang dipaparkan.
Walaupun US dolar bergerak agak mendatar dengan sentimen pasaran yang bercampur-campur di penghujung minggu ini, namun harga berjaya melonjak tinggi ekoran penyusutan pada nilai Loonie.
Lonjakan harian sekitar 150 pips dicatatkan semalam selepas harga bergerak mendatar sejak awal minggu ini sekaligus dilihat mengakhiri corak bearish harga pada minggu lalu.
Isyarat awal telah dinilai pelabur selepas pergerakan harga pada awalnya telah melepasi halangan Moving Average 50 (MA50) pada rangka masa 1 jam di sesi Asia semalam.
Kemudiannya kenaikan harga yang berlaku telah berjaya menembusi rintangan pada zon SBR (support become resistance) 1.26000 sehingga mencapai paras ketinggian sekitar 1.27000 di penghujung sesi New York.
 Pergerakan harga walau bagaimanapun dilihat mendatar di paras ketinggian tersebut pada dagangan yang bersambung di sesi Asia pagi ini (Jumaat).
Kenaikan harga jika diteruskan dilihat akan menguji zon sekitar 1.27500 sebelum meneruskan kenaikan ke zon tumpuan berikutnya pada sasaran ketinggian 1.29000.
Sebaliknya jika harga menjunam semula, zon 1.26000 akan kembali menjadi tumpuan untuk diuji selepas harga berjaya menembusinya semalam.
Jika harga terus susut di bawah zon tersebut, paras support harga dilihat pada 1.25000 untuk harga catatkan paras terendah terbaru 7 minggu.
Laporan data pekerjaan Kanada serta data inflasi Amerika Syarikat (AS) akan menjadi tumpuan malam nanti dan bakal mempengaruhi pergerakan harga di penutup dagangan minggu ini.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


8 Berita Data Ekonomi Penting Tumpuan Pasaran Minggu Ini (29 Mei – 2 Jun 2023)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data Keyakinan Pengguna AS (Selasa 10.00 Malam): Data tinjauan isi rumah di AS ini akan memberi kesan terhadap pergerakan mata wang US dolar. Pelabur akan berwaspada terhadap jangkaan bacaan angka yang menurun untuk bulan Mei ini.
Data Inflasi Australia (Rabu 9.30 Pagi): Menjadi panduan bank pusat dalam penetapan dasar, bacaan indeks harga pengguna (CPI) Australia akan diperhatikan. Ramalan kadar inflasi untuk bulan April yang tidak menurun akan menjangkakan kemungkinan langkah pengetatan dasar diteruskan bank pusat.
Data Inflasi Jerman (Rabu): Sementara di Eropah pula, bacaan data inflasi Jerman akan diberikan tumpuan yang akan mempengaruhi keputusan dasar monetari oleh European Central Bank (ECB).
 Data KDNK Kanada (Rabu 8.30 Malam): Kanada diramalkan akan mengalami penguncupan pada pertumbuhan ekonomi berdasarkan angka ramalan bagi bulan Mac. Situasi ini dilihat akan lebih mendorong bank pusat Kanada untuk melaksanakan dasar yang lebih longgar.
Data Pekerjaan JOLTS AS (Rabu 10.00 Malam): Angka tawaran pekerjaan yang dibuka di AS bagi bulan April dijangka akan lebih rendah berbanding sebelumnya. Ini menyaksikan trend yang menurun bagi tawaran pekerjaan sejak Februari lalu.
Data Pekerjaan ADP AS (Khamis 8.30 Malam): Menuju ke penghujung minggu, laporan data pekerjaan sektor swasta AS akan diteliti untuk petunjuk awal terhadap data pekerjaan NFP yang akan diterbitkan. Ramalan angka yang lebih perlahan pada bulan Mei akan menjadi petunjuk negatif buat pasaran buruh.
Data PMI Pembuatan AS Tinjauan ISM (Khamis 10.00 Malam): Tinjauan bagi data ini yang masih di bawah paras 50 mata bakal memberi kesan penyusutan pada mata wang US dolar. Bacaan data ini masih lagi kekal di bawah 50 mata sejak November tahun lalu yang memberi isyarat penguncupan untuk sektor tersebut.
Data Pekerjaan NFP AS (Jumaat 8.30 Malam): Menjadi tumpuan utama pada minggu ini adalah penerbitan laporan data pekerjaan NFP AS bagi bulan Mei. Sektor buruh diramal suram dengan jangkaan pertambahan pekerjaan yang lebih rendah serta kadar pengangguran dijangka akan meningkat semula. Laporan ini akan memberi panduan terhadap Federal Reserve (Fed) dalam menentukan dasar monetari selanjutnya.


Ini Yang Terjadi Dalam Sesi Asia Selepas Minit Mesyuarat FOMC Diumumkan 2 Pagi Tadi!

Yen didagang melemah pada awal sesi Asia berikutan minit mesyuarat FOMC pukul 2.00 pagi tadi mencadangkan peningkatan kadar sebelum akhir tahun ini.
USD/JPY dilaporkan meningkat 0.04%, manakala AUD/USD merosot 0.04%, sama seperti GBP/USD.
USD/JPY, 30 minit
AUD/USD, 30 minit
 GBP/USD, 30 minit
Di Jepun, data pinjaman bank bagi bulan September dijangka meningkat 2.0%.
Sementara itu di China, imbangan perdagangan dijangka mempunyai lebihan sebanyak $53.00 billion bagi bulan September.
US Dollar Index yang mengukur kekuatan US Dollar kali terakhir dinilai pada 97.99.
Semalam, US Dollar berlegar di paras tertinggi dalam tempoh 7 bulan sementara menunggu minit mesyuarat FOMC. Pelabur juga menambah keyakinan bahawa Fed akan menaikkan kadar sebelum penghujung tahun 2016.


Sentimen Pasif Pada Matawang Utama Sehingga Pembukaan Sesi Pasaran Eropah

Sehingga menjelang pembukaan sesi pasaran Eropah hari ini, pergerakan pasaran dilihat agak pasif selepas dagangan bergelora pada Selasa dengan isu perang dagang serta ketidaktentuan politik di Eropah yang menggerakkan pasaran.
Risiko terhadap kemelesetan ekonomi kembali membelenggu kebimbangan di Amerika Syarikat ekoran penyongsangan hasil bon AS yang memberi isyarat kemelesetan ekonomi bakal tiba.
Dagangan dolar AS bakal diniagakan berisiko sementara kelebihan akan dimanfaatkan oleh matawang safe-haven terutamanya Yen Jepun.
Perkembangan rundingan dagang AS-China juga turut dilihat goyah selepas Kementerian Luar China menafikan laporan sebarang panggilan yang dihubungi oleh China kepada Amerika untuk kembali ke meja rundingan selepas kedua-dua negara tersebut telah meningkatkan tambahan tarif ke atas barangan import sesama mereka.
 Perkembangan di Itali, hari ini adalah tarikh akhir untuk pembentukan kerajaan baru Itali dan Parti Demokratik memberikan jangkaan optimis untuk Giuseppe Conte kembali menjawat jawatan Perdana Menteri Itali semula.
Sementara isu Brexit pula masih mengekalkan jangkaan positif pasaran selepas parti pembangkang bersetuju untuk menggunakan undang-undang bagi menghalang situasi Brexit tanpa perjanjian terus berlaku.
Sesi pasaran Asia pagi ini menyaksikan penurunan pada dagangan dolar Australia. Selain dibebani faktor kebimbangan terhadap perang dagang AS-China, data kerja-kerja pembinaan yang telah siap di Australia mencatatkan kadar yang menurun kepada 3.8% pada suku kedua.
Dagangan komoditi termasuk emas dan minyak mentah tidak menunjukkan perubahan yang ketara dalam pergerakan pasaran pada hari ini.


Jika Berterusan, GBP/USD Bakal ‘Terbang’ Minggu Ini

Pound Sterling kekal didagangkan meningkat berbanding US dolar pada dagangan yang bersambung di awal minggu ini walaupun pelabur melihat beberapa faktor yang masih memberi tekanan terhadap matawang British itu.
Hal ini adalah berikutan penyusutan ketara US dolar sehingga penghujung minggu lalu dan telah memberi ruang untuk matawang utama yang lain termasuk Pound untuk didagangkan meningkat.
Berhubung isu Brexit, Perdana Menteri UK Boris Johnson bersedia untuk pengunduran tanpa perjanjian bersama Kesatuan Eropah (EU) pada tarikh akhir 15 Oktober.
Selain itu, kes jangkitan virus di UK juga turut berada di tahap membimbangkan dengan jangkaan arahan perintah sekatan pergerakan bakal diumumkan di zon-zon kritikal.
Pada carta harga bagi pasangan matawang GBP/USD, harga telah berjaya menembusi paras rintangan 1.3000 pada dagangan Jumaat lalu untuk menutup dagangan minggu lalu di paras tertinggi terbaru 4 minggu.
Kenaikan harga mencecah hampir ke paras ketinggian 1.30500 dan menutup dagangan minggu lalu sekitar paras tersebut.
Namun, harga dibuka rendah pada permulaan dagangan minggu ini berikutan nilai US dolar sedikit menguat susulan perbincangan pakej rangsangan ekonomi AS pada hujung minggu belum mencapai persetujuan.
 Walaupun begitu, harapan optimis untuk persetujuan perbincangan pakej rangsangan tersebut dicapai bakal melemahkan dagangan US dolar dalam pasaran.
Dagangan pada awal minggu melihatkan kenaikan harga masih diteruskan namun harga masih menguji paras rintangan yang dicapai minggu lalu.
Kenaikan lebih tinggi dijangkakan sehingga ke paras ketinggian 1.31500 jika US dolar kekal bergerak lemah minggu ini.
Sebaliknya jika harga kembali membuat penurunan semula, paras 1.30000 akan menjadi tumpuan utama untuk harga menguji semula zon RBS (resistance become support) tersebut.
Penurunan di bawah paras tersebut akan memberi isyarat perubahan trend bearish bakal bermula.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Pada Sesi Dagangan Eropah

Matawang US dolar mengukuh berbanding yen dalam sesi dagangan Eropah walaupun dihimpit dengan kebimbangan ke atas isu perdagangan U.S- China dan diikuti dengan laporan data pekerjaan U.S yang lemah.
Matawang US dolar mengukuh sebanyak 0.17% kepada 107.12 selepas mengalami penyusutan hampir 0.42% pada hari Jumaat.
Matawang U.S dolar menyusut pada hari Jumaat adalah didorong oleh kekhuatiran pasaran terhadap perang perdagangan antara 2 kuasa ekonomi yang besar dan data pekerjaan yang lemah.
China telah mengeluarkan kenyataan pada hari Jumaat, bahawa China telah bersedia mengadakan serangan balas jika Presiden Donald Trump mahu mengancam mereka dengan mengenakan tarif tambahan $100 billion keatas barangan import.
 Kerisauan pasaran ialah polisi  perlindungan peradagangan dapat mengakibatkan perang dagang dan akhirnya memberi impak terhadap ekonomi global dan pertumbuhan ekonomi U.S. Pelabur mengharapkan rundingan yang diadakan dapat menghasilkan keputusan yang baik untuk kedua-dua belah pihak dan ekonomi global.
Pergerakan matawang US dolar sedikit terkesan berikutan laporan yang mengesyaki U.S atas pelancaran peluru berpandu ke Syria. Walaubagaimanapun, Washington telah menafikan kenyataan tersebut.
Matawang Euro menyusut sedikit berbanding U.S dolar ke paras harga 1.2277 setakat jam 5.00 petang.
Matawang sterling mengukuh sebanyak 0.12% keparas harga 1.4105.
Indeks US dolar mengukuh pada sesi dagangan eropah ke paras 89.87 berbanding paras tertinggi 1 bulan iaitu pada 90.597.


Data Pekerjaan Yang Mengecewakan Membenam Matawang Aussie!

Aussie kembali menjunam pada Khamis selepas data pekerjaan yang mengecewakan. Kini tumpuan pasaran beralih kepada debat ketiga antara calon utama presiden AS.
Dalam sesi ini, AUD dan GBP didagangkan menurun berbanding matawang gergasi. Sementara itu, pair USD/JPY pula dinilai meningkat. debat ketiga itu merupakan siri terakhir yang akan melihatkan pandangan mengenai dasar kewangan dari kedua-dua calon.
AUD/USD, 30 minit
GBP/USD, 30 minit
Di Australia, sektor pekerjaan menyaksikan junaman sebanyak 9,800 pekerjaan yang sekali gus mencatat penurunan kedua berturut-turut. Pun begitu, data pengangguran kekal stabil pada 5.6%.
 NAB juga melaporkan bahawa kajian suku tahunan bagi keyakinan perniagaan meningkat dari sebelum ini. Data ini juga memberi petunjuk bahawa ekonomi bukan perlombongan yang semakin memulih.
US Dollar Index yang didagang melawan 6 matawang utama kali terakhir dinilai pada 97.97.
Semalam, US Dollar kekal stabil berbanding matawang utama yang lain pada Rabu berikutan data yang bercampur-campur.
Jabatan perdangang AS melaporkan bahawa angka perumahan merosot pada bulan September berbanding bulan sebelumnya.
“Saya Tidak Akan Menyerah Kalah” : Menteri Kewangan UK